Za sve radnike PRAVIČAN SISTEM PLATA: Sindikat traži zakonske izmjene - Srpskainfo\nNemoguće je da firma ima 200 radnika, a da 98 odsto njih prima najnižu platu. Svi znamo da to nije u redu, poručuju sindikalci koji traže da se promijeni kompletan sistem plata u Srpskoj.\nPoslodavci putem svojih internih akata ili Ugovora o radu, utvrđuju visinu plate direktno sa radnikom, jedan na jedan i to uglavnom iznos najniže plate ili neznatno iznad minimalca bez obzira da li se radi o nekvalifikovanom, kvalifikovanom radniku, srednjoj ili viskoj stručnoj spremi. Zbog toga su plate u Srpskoj tako niske, upozoravaju u Savezu sidnikata RS, a kontrolni organi nemaju osnov da sankcionišu poslodavca jer ne postoje propisi koji to na dobar način regulišu.\nSavez će zato tražiti da se kroz izmjene ili donošenje novih zakonskih propisa utvrdi drugačiji, pravičan, sistem plata za sve radnike u Srpskoj.\nPrije svega, da se plate regulišu isključivo zakonom i kolektivnim ugovorom, a ne internim aktima poslodavaca i ugovorom o radu, kao što je trenutno slučaj.\nZalažu se da se na iznos najniže plate dodaju sva uvećanja, naknade i ostala primanja, te utvrdi donja granica plata – polazni koeficijenti po stručnim spremama, propisani aktom o sistematizaciji poslova i radnih zadataka za svako radno mjesto. Minimum prava mora biti jednak za sve, i u javnom i u privatnom sektoru.\nSa ovim zahtjevom su, kažu, već upoznali Vladu RS, a krajem avgusta uputiće i zvaničan dopis.\n– Naša ambicija jeste da se utvrdi minimalna plata za svako radno mjesto, koje je potrebno poslodavcu, u skladu sa stručnom spremom. Najniža plata treba da se isplaćuje nekvalifikovanom radniku za najjednostavniji posao, a kvalifikovani radnik u startu da ima dve najniže plate i da, naravno, u zavisnosti od njegovih rezultata i moći poslodavca, može dobiti i mnogo više – precizira za Srpskainfo predsjednica Saveza Ranka Mišić.\nDio Rezolucije o sistemu plata već je ugrađen u program ekonomskih reformi i rada Vlade, kojoj ovo treba da bude prioritet, smatra Mišićeva.\n– Znamo da je ovo težak posao, da će biti dosta oponiranja od strane jednog broja poslodavaca, ni Vlada neće glatko sve do kraja ispratiti. Biće potrebno puno jakih argumenata i što manje pristrasnosti, ali kada riješite sistem plata u zemlji, riješili ste krupno pitanje koje bitno utiče na smanjenje sive ekonomije, zloupotrebu poreskog sistema i briše mogućnost da radnika možete platiti koliko hoćete – kaže predsjednica Saveza, uz napomenu da radnici trenutno nemaju motiva da ostanu u zemlji jer ih sistem ne štiti.\nIz Unije udruženja poslodavaca RS kratko poručuju da Savez sindikata nije reprezentativan da na bilo koji način uređuje plate u privatnom sektoru.\n– Savez sindikata se dominantno interesuje za plate u javnom sektoru, koje su uređene zakonima i kolektivnim ugovorima. Smatramo da se radi o organizaciji koja duži niz godina ima dekadentne politike koje nisu prilagođene tržišnim pricnipima delovanja naše ekonomije i takve inicijative smatramo neprimjerenim u ovom trenutku – izjavio je direktor Unije Saša Aćić.\nPrecizira da se plate u privredi utvrđuju prema tržišnim principima i na bazi produktivnosti.\n– Kroz poreska rasterećenja i odricanja dijela kapitala poslodavaca u protekle dvije i po godine, došlo je do povećanja prosječne plate za 12 odsto i možemo reći da je realno standard građana porastao za desetak odsto – zaključuje Aćić.\nNajniža plata bi trebalo da se isplaćuje za najjednostavniji rad, za koji nije potrebna nikakva kvalifikacija. To je osnovna plata za 40-časovnu radnu sedmicu, a na minimalac ide i vaš prekovremeni i minuli rad, imate pravo na topli obrok, naknadu za prevoz. Međutim, ima poslodavaca koji isplate najnižu platu, a zaposleni radi 50 časova u sedmici i ne obračunaju mu ni minuli rad, ističe Ranka Mišić.\nDruštvo MinimalacplateRanka MišićUnija poslodavaca


Za bolju budućnost građana Semberije: Zajedničko djelovanje mladih iz stranaka koje podržavaju Mićića | BL Portal\n7. Septembra 2020. 17:52\nU prostorijama Stranke demokratske Srpske Semberija (SDSS) danas je održan sastanak predstavnika aktiva mladih svih političkih stranaka koalicije koja podržava Miću Mićića kao kandidata za gradonačelnika Bijeljine na predstojećim lokalnim izborima i najavljene zajedničke akcije za bolju budućnost građana Semberije.\n“Mladi u ovom gradu imaju iste ciljeve, želje, često i probleme, a najbolji način da se problemi riješe i ciljevi i želje ostvare jeste upravo zajedništvo”, rekao je nakon sastanka Mićić. On je ocijenio da je mnogo toga u Bijeljini urađeno da se poboljša kvalitet života stanovništva i da je to pokretačka snaga da se tako, zajednički, nastavi i dalje, saopšteno je iz SDSS.\nOsim predstavnika aktiva mladih, sastanku na kojem je diskutovano o osnivanju zajedničkog izbornog štaba ovih stranaka prisustvovao je i predsjednik Izbornog štaba SDSS Predrag Jović.\nIz ove stranke je najavljeno da će Izborni štab ubuduće zasjedati jednom sedmično i planirati zajedničke akcije kojima će se doprnositi promociji grada, realizaciji projekata i stvaranju kvalitetnijeg i ljepšeg ambijenta za život.\n“Cilj je svima isti – bolja budućnost za građane Bijeljine, a jedinstvo je jedan od preduslova da se u tome uspije”, poručili su mladi iz političkih stranaka koje podržavaju Mićića.\nTags: Mićić, Mladi, zajedničko djelovanje\nRadanović upozorava: Bošnjaci diriguju krizu da otjeraju Srbe i otmu im imanja u FBiH


Štampanje adresara - Outlook\nPrilikom štampanja Outlook adresara vi birate koje ćete vrste informacija uključiti. Ovaj članak opisuje dva najčešća slučaja: štampanje imena i poštanskih adresa, odnosno štampanje imena i e-adresa.\nDa biste saznali više o stilove štampanja i postavke, pogledajte članak Štampanje u programu Outlook.\nNapomena : Ako koristite 2007 Microsoft Office programski paket servisni paket 2 (SP2), možete da odštampate pojedinačne stranice ako ne želite da odštampate ceo adresaru. U dijalogu štampanje, u okviru Štampanje, u okviru Opseg stranica izaberite ili unesite određene stranice ili stranice koje želite da odštampate. Kliknuti na dugme Pregled pre štampanja može pomoći da odredite određene stranice koje želite da odštampate.\nŠtampanje imena i poštanskih adresa\nU fascikli Kontakti, u Okno za navigaciju, u oknu Trenutni prikaz izaberite opciju Kartice sa adresama.\nOdaberite polja koja želite da odštampate tako što ćete ih dodavati ili uklanjati.\nDodajte ili uklonite polja.\nPolja u okviru Prikaži ova polja sledećim redosledom su polja koja će biti odštampana.\nU okviru Stil štampanja izaberite opcije Stil kartice, Stil manje brošure ili Stil srednje brošure.\nŠtampanje imena i e-adresa\nKliknite na modul Kontakti.\nU meniju Prikaz postavite pokazivač na stavku Rasporedi po, pa na Trenutni prikaz, a zatim izaberite stavku Lista telefona.\nU meniju Prikaz postavite pokazivač na stavku Rasporedi po, pa na Trenutni prikaz, a zatim izaberite stavku Prilagodi trenutni prikaz.\nNapomena Da biste odštampali listu imena i e-adrese iz opšta lista adresa, morate da ih dodate u fasciklu Kontakti .


Džaferović uputio poruku solidarnosti Trumpu i američkom narodu\nNaslovnica VIJESTI BiH Džaferović uputio poruku solidarnosti Trumpu i američkom narodu\nPredsjedavajući Predsjedništva Bosne i Hercegovine Šefik Džaferović uputio poruku solidarnosti predsjedniku SAD-a Donaldu Trumpu i američkom narodu sjećanja na događaje 11. septembra i terorističke napade 2001. godine.\nU danu u kojem se obilježava 19. godišnjica terorističkog napada na Sjedinjene Američke Države, u svoje lično ime i u ime građana Bosne i Hercegovine, upućujem Vama i američkom narodu poruke iskrene solidarnosti.\nDanas smo svi u mislima sa porodicama žrtava najveće tragedije koju su SAD doživjele u svojoj novijoj historiji, kazao je Džaferović.\nSjećanje na žrtve, čijim porodicama upućujem iskreno saučešće, obavezuje nas da svi zajedno nastavimo voditi odlučnu borbu protiv terorizma i ideologija zla koje predstavljaju prijetnju cijelom čovječanstvu.\nSjedinjene Države danas obilježavaju 19 godina od terorističkih napada na New York i Washington, u kojima je život izgubilo oko 3000 ljudi i nakon kojih svijet više nije bio isti.\nPrethodni članakSveštenik odbio da održi liturgiju u avliji nane Fate\nSljedeći članakMeđunarodna naučna konferencija “Savremeni materijali” u Banjaluci


Tužilaštvo se sada ne bavi Marovićima - Vijesti.me\nTužilaštvo za sada neće saslušavati potpredsjednika Demokratske partije socijalista Svetozara Marovića i njegovog sina Miloša, u okviru finansijske istrage koja se vodi protiv budvanskih funkcionera.\nSpecijalni državni tužilac za suzbijanje organizovanog kriminala Đurđina-Nina Ivanović kazala je "Vijestima" da "u ovom trenutku nema osnova da se u finansijskoj istrazi, koja se vodi protiv okrivljenih u slučaju 'Zavala', njih dvojica saslušaju".\nU medijima se prije nekoliko dana pojavila informacija da će Maroviće narednih dana specijalno tužilaštvo ispitivati u okviru istrage i da će Svetozar biti ispitan o okolnostima poslovanja njegove bivše firme Moninvest i porijekla imovine stečene od 2000. godine do danas, a da će njegov sin Miloš pred tužiocem pojašnjavati poslove oko izgradnje Akva parka u Budvi.\nPisalo je i da će biti ispitivani o poslovnim vezama sa bivšim potpredsjednikom opštine Budva Draganom Marovićem, koji je optužen u predmetu „Zavala”.\nU okviru proširene finansijske istrage u slučaju "Zavala" zamjenica specijalne tužiteljke Lidija Vukčević, 18. maja nekoliko sati saslušavala je drugooptuženog u ovoj aferi, Dragana Marovića.\nNjima ce se baviti sudovi nakon sto ova olos ode sa vlasti.


EIF i Raiffeisen banka a.d. Beograd obezbedili 60 miliona evra za srpska mala i srednja preduzeća\nYou are at:Home»Vesti»EIF i Raiffeisen banka a.d. Beograd obezbedili 60 miliona evra za srpska mala i srednja preduzeća\nBy Vesna Kovačević on\t 17/12/2020 Vesti\n“Sa zadovoljstvom potpisujemo prvu garanciju za kreditni portfolio za Srbiju u okviru finansijskog instrumenta COSME kako bismo podržali oporavak od pandemije i digitalizaciju ekonomije. Digitalna tranzicija je jedan od strateških ciljeva Evropske unije i ova garancijska šema predstavlja važan korak ka stvaranju otpornijeg, održivijeg i povezanijeg tržišta. Ove garancije će omogućiti našem lokalnog partneru Raiffeisen banci da kreditira i preduzeća sa ograničenim pristupom finansijama, poput tehnoloških startap kompanija koji su pokretač inovacija i konkurentnosti”, izjavio je ovom prilikom izvršni direktor EIF-a Alain Godard.\n“Program COSME za oporavak od covida-19 već je prisutan u preko 20 evropskih zemalja. Drago nam je da će potpisivanjem ovog ugovora mala i srednja preduzeća u Srbiji teško pogođena krizom moći da pristupe dodatnim finansijskim sredstvima za svoj oporavak. Takođe, u potpunosti smo posvećeni finansiranju digitalne transformacije MSP, koja predstavlja temelj naše strategije za ovaj sektor”, naveo je Thierry Breton, evropski komesar za unutrašnje tržište.\n“Jedan od glavnih fokusa našeg poslovanja jeste ulaganje u digitalnu transformaciju i tehnološki razvoj. Da bismo dostigli potreban stepen digitalizacije, neophodno je da svi učesnici na tržištu transformišu svoj biznis u skladu sa izmenjenim potrebama društva. A mikro, mala i srednja preduzeća, kao kičma privrede – ali i njen najosetljiviji deo, posebno u izazovnom periodu u kome smo sada – veoma su važne za održanje i povećanje privrednog rasta. Zato nam je zadovoljstvo da učestvujemo u ovom važnom programu sa našim dugogodišnjim partnerima iz Evrope, sa kojima delimo zajedničke vrednosti i ideje o tome u kom smeru srpska privreda treba da se razvija. Ulaganje u malu privredu i omogućavanje njihove digitalne transformacije predstavlja najbolji mogući pravac razvoja, i naša banka će im pomoći kroz pristupačnije kreditne linije zahvaljujući ovoj garantnoj šemi”, istakao je Zoran Petrović, predsednik Izvršnog odbora Raiffeisen banke a.d. Beograd.\nEIB Grupacija je do sada investirala 2,1 milijardu evra u srpska mala i srednja preduzeća.\nAlain Godard COSME EIF Evropski investicioni fond Raiffeisen banka Thierry Breton zajam Zoran Petrović


Odluke žirija IX Međunarodnog festivala alternativnog teatra GEST - NMR Info\nKreirano apr 27, 2019\nMarija Krstić, predsednica\nSava Damjanov, član\nIgor Perišić, član\nzasedao je 26. aprila 2019. godine i jednoglasno doneo sledeće odluke:\n1. Nagrada za autentičan umetnički izraz dodeljuje se predstavi ”Plava ptica” Teatra mladih ”Do daske”, Beograd.\n2. Nagrada za teatarski eksperiment dodeljuje se predstavi ”Antigona” Akademije umjetnosti u Banjoj Luci.\n3. Nagradu za najbolju žensku ulogu žiri dodeljuje Kristini Šikanić za ulogu u autorskom projektu ”Ja, Isadora” Teatra mladih ”Dodaske”, Beograd.\n4. Nagradu za najbolju mušku ulogu ravnopravno dele Boris Dimitrijević za ulogu u predstavi ”Gospodar muva” Dramskog studija mladih Gradskog pozorišta Bečej i Ema Muratović za ulogu u predstavi ”Život provincijskih plejboja” Pozorišta ”Promena”, Novi Sad.\n5. Nagrada za najbolju režiju dodeljuje se Igoru Pavloviću za režiju predstave ”Gospodar muva” Dramskog studija mladih Gradskog pozorišta Bečej.\n6. Nagrada za najbolju predstavu u celini dodeljuje se predstavi ”Život provincijskih plejboja” pozorišta ”Promena” iz Novog Sada.\nObrazloženje: Dobro osmišljenom i osavremenjenom rediteljskom postavkom Commedie Dell’ Arte, uz vrhunske glumačke kreacije i intepretacije žanra, predstava je ostvarila najkvalitetniju komunikaciju sa publikom. Posebnu vrednost žiri prepoznaje u tome što predstava prevazilazi izvorne okvire komedije i suštinski korespondira sa tragičnom dimenzijom vremena u kome živimo.\nPo mišljenju žirija publike, koji je radio u sastavu: Olivera Marjanović, Maja Šnajder i Anica Milošević, najbolja predstava na festivalu je ”Plava ptica”, Teatra mladih ”Do daske”, a nagrade za najboljeg glumca i glumicu dodeljene su Senadu Milanoviću (za ulogu u predstavi ”Plava ptica”, Teatra mladih ”Do daske”) i Kristini Šikanić (za ulogu u autorskom projektu ”Ja, Isadora”, Teatra mladih ”Do daske”).


BIRN: Države Balkana nemaju slobodan pristup informacijama od javnog značaja\nU prvoj godini pandemije korona virusa, Zapadni Balkan nije uspeo da u potpunosti primeni zakone o slobodnom pristupu informacijama, ostavljajući javnost u mraku, zaključak je najnovijeg izveštaja Balkanske istraživačke regionalne mreže (BIRN).\nTransparentnost je bila još jedna žrtva pandemije virusa korona u 2020, pokazuje izveštaj Balkanske istraživačke regionalne mreže o tome kako su se vlasti u Albaniji, Bosni i Hercegovini, Crnoj Gori, Kosovu, Severnoj Makedoniji i Srbiji odnosile prema zahtevima za slobodnom pristupu informacijama od javnog značaja koje su podneli novinari.\nZakoni o slobodnom pristupu informacijama od javnog značaja u šest analiziranih zemalja su na papiru veoma dobri, ali njihova implementacija varira, neujednačena je, a sa izbijanjem pandemije i ograničavanjem protoka informacija od strane vlada, ozbiljno je pogoršana, saopštio je BIRN.\nOd 359 zahteva, koliko su ukupno podneli novinari BIRN-a u 288 institucija u šest navedenih država, u celosti je odobreno samo 173.\nU 15 slučajeva objavljene su samo tehničke informacije ili su vlasti rekle da će odgovoriti tek po ukidanju vanrednog stanja. Jedanaest je odbijeno, dva zbog poverljivosti traženih podataka, a devet bez jasnog pravnog razloga.\nZahtevi su poslati u periodu između 1. februara i 31. decembra 2020, i bili su deo brojnih istraživanja i analiza na kojima su novinari BIRN-a radili ili još uvek rade.\nBez odgovora je ostalo 160 poslatih zahteva, uprkos insistiranjima novinara, dok je na neke od zahteva odgovoreno tek nakon što su poverenici naložili institucijama da objave informacije.\n„Nalazi izveštaja podvlače štetu nastalu političkim mešanjem u pravo na slobodan pristup informacijama od javnog značaja, kao i potrebu da se osigura da javnost bude pravilno informisana o radu svojih izabranih predstavnika i javnih institucija koje finansiraju poreski obveznici“, navodi BIRN.\nBIRN je takođe ustanovio da malo javnih institucija objavljuje informacije na svojim veb-sajtovima, kao i da je većina objavljenih informacija zastarela.\n„U određenim institucijama, na primer u Ministarstvu unutrašnjih poslova u Srbiji, postoji trend neprestanog pozivanja na zabrinutost zbog privatnosti ili poverljivosti kako se novinarima ne bi otkrivale informacije o navodnim i osuđenim ratnim zločincima“, navodi se u izveštaju.\n(Ne)transparentnost tokom prve godine pandemije\nIzveštaj pokazuje da se tokom prve godine pandemije vlade uopšteno nisu mnogo obazirale na zahteve za slobodnim pristupom informacijama od javnog značaja, pozivajući se na zdravstvenu krizu.\n„U Srbiji, Crnoj Gori i Severnoj Makedoniji, pandemija je korišćena kao izgovor za odlaganje obrade ovih zahteva. Vlasti u Albaniji, Bosni i Hercegovini i na Kosovu nisu izvršile zvaničnu promenu u postupanju po zahtevima za slobodnom pristupu informacijama, ali u praksi je pandemija dovela do značajnih kašnjenja u odgovorima, a u nekim slučajevima i do zida ćutanja“, saopštio je BIRN.\nPrema nalazima BIRN-a, u 2020. su, kada je reč o odgovaranju na zahteve novinara, najbolje rangirani kancelarija vršioca dužnosti predsednice Kosova, kancelarija predsednika Severne Makedonije i sudovi i tužilaštva u Srbiji.\nTužilaštva u Srbiji visoko su rangirana u pogledu tačnosti u odgovoru na zahteve za slobodan pristup informacijama, ali su često odbijala da objave predmetne informacije, pozivajući se na tekuće pravne slučajeve, službenu tajnu ili činjenicu da nisu posedovala tražene podatke.\nNeke institucije su delimično odgovarale na zahteve, ali pojedine institucije uopšte nisu odgovorile. Najgori prestupnici u ovoj kategoriji bili su ministarstva pravde Albanije i Severne Makedonije. Vlada Srbije i Ministarstvo zdravlja Kosova bili su gotovo isto toliko loši, jer uopšte nisu odgovorili na zahteve za slobodan pristup informacijama koji se odnose na propise, statistiku i ažuriranja podataka u vezi sa korona virusom.\nAlbansko ministarstvo zdravlja, srpsko Ministarstvo unutrašnjih poslova i Republički geodetski zavod, kosovski Telekom i Uprava carine Crne Gore odbili su zahteve BIRN-a bez obzira na to što od njih nisu traženi lični podaci ili informacije o nacionalnoj bezbednosti, navodi BIRN.\nPoverenici: nedovoljno osoblja, nedovoljno resursa\nPrema izveštaju BIRN-a, „ovlašćenja dodeljena ovim kancelarijama nisu jaka u većini zemalja, tako da nijedna institucija zapravo ne može biti novčano kažnjena zbog nepoštovanja zakona o slobodnom pristupu informacijama od javnog značaja“.\nŠest analiziranih zemalja već niz godina ne uspeva da nađe političku volju za sprovođenje zakona o slobodnom pristupu informacijama od javnog značaja. Ipak, „zahvaljujući stalnim kritikama Evropske unije, lokalnih civilnih društava, nevladinih organizacija i predstavnika medija, još uvek postoji razlog za optimizam u pogledu stanja transparentnosti na Balkanu,“ piše u izveštaju.\nRaste broj žalbi u oblasti pristupa informacijama od javnog značaja\nObjavljena obimna baza javnih konkursa u sektorima medija, kulture i umetnosti\nViše od 150 slučajeva kršenja digitalnih prava tokom pandemije COVID-19\nDeset meseci čekaju MUP\nBIRN Informacije od javnog značaja\n← Georgiev: Vučićev cilj je da United media ne bude na tržištu Srbije\nMediji: Špijunski softveri poput izraelskog Pegaza – pretnja demokratiji →


Načelnik opštine Istočno Novo Sarajevo i ambasador Srbije u BiH o učešću srpskih privrednika u poslovnoj zoni - lukavicaonline.com\nNačelnik opštine Istočno Novo Sarajevo i ambasador Srbije u BiH o učešću srpskih privrednika u poslovnoj zoni\nNačelnik opštine Istočno Novo Sarajevo Ljubiša Ćosić i ambasador Srbije u BiH Stanimir Vukićević razgovarali su o mogućnosti učešća srpskih investitora u izgradnji poslovne zone u ovoj opštini.\nNakon sastanka u Istočnom Novom Sarajevu, Ćosić je rekao novinarima da je promovisao koncept poslovne zone kako bi privukao znatan broj privrednika.\n„Koristeći naše bratske veze sa opštinama u Srbiji, prije svega opštinama Čukarica /Beograd/, Ub i Krupanj, pokušaću da ostvarim kontakt sa određenim brojem privrednika u ovim opštinama koje bi bile zainteresovane da iskoriste pogodnosti poslovne zone“, naglasio je on.\nĆosić je rekao da je zamolio ambasadora da iskoristi svoj autoritet i pomogne u realizaciji ove ideje, ukoliko bi došli do zainteresovanih investitora.\n„To su neke ideje kojima idemo korak unaprijed u odnosu na dalјe oblike saradnje kako sa institucijama, tako i sa privatnim kompanijama. Ambasador je izrazio spremnost da nas podrži“, naveo je načelnik Ćosić.\nOn je podsjetio da je Skupština opštine Istočno Novo Sarajevo usvojila regulacioni plan koji definiše područje poslovne zone, te set odluka koje se odnose na povolјnosti u cijeni zemlјišta, uslovima koji se odnose na naplatu rente i uređenja.\nĆosić je rekao da bi poslovna zona bila na površini od 1.500 do 3.000 metara kvadratnih i da na pola lokacija imaju interesovanje domaćih investitora.\n„Cilј nam je da, pored lokalnih, privučemo i lјude iz drugih opština. Srbija, kao lider u velikom broju industrija u regionu – prije svega polјoprivredno-prehrambene, nama je veoma interesantna. Iskoristiti veze koje se zovu `bratska opština` i prijatelјske odnose sa diplomatskim osoblјem Ambasade Srbije u BiH veoma je značajno u nastupu prema nekom od tih investitora“, pojasnio je on.\nĆosić je izrazio zahvalnost Vukićeviću za spremnost da svojim preporukama pomogne kako bi zainteresovani investitori ušli u poslovnu zonu.\nAmbasador Srbije u BiH Vukićević rekao je da ga je obradovala ideja načelnika o poslovnoj zoni, te da u njoj nađu mjesta i opštine u Srbiji sa kojima su se pobratimili.\n„Potencijala ima. Naša orijentacija jeste da imamo što bolјe i tešnje odnose sa Republikom Srpskom, sa opštinama na lokalnom nivou i na nivou republika, i da ta saradnja bude i na dobrobit i Srbije i lјudi sa ove strane Drine“, istakao je srpski ambasador.\nOn je dodao da će založiti sav svoj trud i autoritet da se dođe u fazu konstruktivnog partnerstva i da realizacija tog projekta bude primjer dobre saradnje, jer za to postoji i potreba i osnova.\n„Imali smo i ranije ideja o saradnji, neke su realizovane, a neke ne, ali dok god postoje ideje treba ih podržati, jer će nas vući naprijed“, ocijenio je Vukićević.\nPreviousPrva nagrada Muzičke akademije Univerziteta u Istočnom Sarajevu na 5. Festivalu ruske muzike „Boljšoj”\nNextZavršena rekonstrukcija Gatačke ulice


Izborna šutnja u Bosni i Hercegovini počela je u subotu, 2. oktobra, u sedam sati ujutro, a trajat će sve do 19 sati, kada će biti zatvorena biračka mjesta.\nRegulatorna agencija za komunikacije (RAK) podsjetila je sve radio i TV-stanice na poštivanje izborne šutnje neposredno pred izbore, koji će se održati u nedjelju 3. oktobra 2010. godine.\nČetiri glasačka listića, Brčkom tri\nBirači će na dan izbora na biračkom mjestu dobiti četiri glasačka listića, osim birači u Brčko Distriktu koji su se izjasnili za entitetsko državljanstvo FBiH. Oni će, naime, dobiti tri glasačka listića, s obzirom na to da tamo nema kantonalnog nivoa.\nTokom predizborne kampanje, prema riječima Hadžiabdićeve, nije bilo znatnih kršenja pravila ponašanja. CIK je primio 15 prigovora, izrekao jednu sankciju zbog sprječavanja novinara u obavljanju posla, te tri sankcije zbog plaćenog političkog oglašavanja prije zvaničnog početka izborne kampanje.\nOčekuju da će izbori proteći u mirnom, demokratskom i fer okruženju.\nPrvi preliminarni rezultati u nedjelju u 22:45 sati\nU skladu s Odlukom Centalne izborne komisije BiH, izbori će biti održani u nedjelju, 3. oktobra.\nMjesec dana prije počeo je period predizborne kampanje, u kojoj su politički subjekti imali priliku da upoznaju birače i javnost o vlastitim programima i kandidatima, a bio je to ujedno i početak monitoringa izbornog procesa.\nPodsjetimo, CIKBiH je raspisao opće izbore za Predsjedništvo BiH, Predstavnički dom Parlamentarne skupštine BiH, Predstavnički dom Parlamenta Federacije BiH, predsjednika i potpredsjednike Republike Srpske, Narodnu skupštinu RS-a i skupštine kantona u Federaciji BiH.\nU nedjelju oko 21 sat CIK će održati videoprezentaciju prvih izbornih rezultata, a u 22.45 sati će na pres-konferenciji saopćiti preliminarne rezultate za Predsjedništvo BiH.


Svi koji žele novčanu pomoć države od 100 evra, a ne dobijaju je automatski, mogu da se prijave od 15. maja do 5. juna. Prilikom prijavljivanja neće morati da ostave ime i prezime, ali će biti neophodni drugi lični podaci.\nPrema novim pravilima, to je izmenjeno i građani neće morati da ostave svoje ime i prezime, rekla je za RTS pomoćnica ministra finansija Ana Jović.\nPenzioneri i oni koji primaju novčanu socijalnu pomoć 100 evra u dinarskoj protivvrednosti biće isplaćeno automatski.\nBESMISLENO: Taksisti rade za 6 EUR dnevno\n16/05/2020 | 10:12\nKomšije na putu ka KORONA FRI destinaciji


Evropski sud traži od Srbije naknade zbog nestalih beba\nEvropski sud za ljudska prava u Strazburu naložio je danas državi Srbiji da obezbedi naknadu svim roditeljima koji su pre više decenija izgubili navodno preminulu decu posle porođaja, ako se ustanovi da je bila reč o trgovini decom.\nU slučaju "Zorica Jovanović protiv Srbije" Evropski sud za ljudska prava je ustanovio da, iako je procedura u bolnicima prilikom smrti novorođenčeta poboljšana, ništa nije urađeno da se ispravi nepravda roditeljma iz prošlosti.\nSlučaj je pokrenula Zorica Jovanović, čija je zdravo rođena beba navodno preminula 1983. u državnoj bolnici. Njoj nije dozvoljeno da vidi telo bebe, uzrok smrti nikada nije ustanovljen, a smrt bebe nije zvanično zabeležena, navodi se na sajtu Evropskog suda za ljudska prava.\nSud u Strazburu, osnovan konvencijom Saveta Evrope, zaključio je da su Zorici Jovanović prekršena prava na porodični život pošto država Srbije nije uspela da joj pruži uverljive informacije šta se desilo s njenim sinom.\nU presudi se navodi da su između 2003. i 2010. pokrenute mere za poboljšanje procedura u bolnicama posle smrti novorođenčadi i za ispitivanja navoda stotine roditelja čije su bebe nestale posle navodne smrti u porodilištima, uglavnom između 1970. i 1990. godine.\n"S obrizom na značajan broj potencijalnih tužbi, Sud nalaže da Srbija u roku od godinu dana od stupanja na snagu presude, preduzme mere da obezbedi odgovarajuće naknade u svim sličnim situacijama. Proces treba da nadzire nezavisno telo s adekvatnim ovlašćenjima, tako da se pruže uverljivi odgovori o tome šta se desilo sa svakim nestalim detetom i obezbedi adekvatna naknada", navodi se u presudi.\nEvropski sud za ljudska prava navodi da su same srpske vlasti potvrdile da je u više slučajeva bilo nedostataka u ranijem zakonodavstvu i procedurama posle smrti novorođenčadi, kao i u reakciji države na navode o nestancima beba u bolnicama.\nSud je naložio da država Srbija isplati Zorici Jovanović 10.000 evra, kao i 1.800 evra za troškove postupka i advokata.\nZorica Jovanović veruje da je njen sin živ, a od 2009. do 2011. lečena je zbog depresije, navodi se u presudi.\nOna je 28. oktobra 1983. rodla zdravo dete u bolnici u Ćupriji. Tri dana kasnije, kada je trebalo da napusti porodilište zajedno s bebom, obaveštena je da je njen sin umro. Pokušala je da uđe u deo porodilišta gde je beba provela noć, ali joj je to onemogućeno. Telo bebe nije dobila, kao ni izveštaj sa autopsije, niti informaciju gde je beba navodno sahranjena.\nU novembru 2002. lokalne vlasti obavestile su Zoricu Jovanović da je rođenje njenog deta zabeleženo u matičnim knjigama, ali ne i smrt, što je potvrđeno i 2007.\nTužba njenog supruga protiv osoblja bolnice odbijena je 2003. kao neosnovana, bez davanja obrazloženja i preliminarne istrage.


Marinko Rokvić - Polomio vetar grane | Tekstovi Pesama\nStara narodna pesma Polomio vetar grane koju izvodi Marinko Rokvić, još uvek u publici budi osećaj nostalgije. Ta neka davna bolja vremena nikada se nažalost neće vratiti, ali zato će se to doba uvek oživljavati kroz ovakve numere koje traju decenijama.\nSvojevremeno u bivšoj Jugoslaviji ovo je bila jedna od najpopularnijih narodnih numera, a i dan danas je veoma draga, pogotovu tom delu publike koji je ostao veran nekim ranijim vremenima. Marinko je i tekst i melodiju izneo na najbolji mogući način koji prosto navodi čoveka na sevdah.\nPublika zaista voli i traži ovu pesmu i posle toliko godina. Osmesi na licu starije publike govore upravo o tim nekim dalekim sećanjima koje im vraćaju stihovi ove stare pesme. Hajde da se prisetimo te čari koju kriju reči ovog malog remek dela.\nTekst pesme Polomio vetar grane\ndrage nema, sreće nema\nKo to muti bistru vodu\nkome s dragom zavadio\nSada rekom suze teku\ni sa njom i moji snovi\nKo to sruši most na reci\nviše neću njime preći\nKo mi uze milo moje\nuspomenom još se tešim\nKo jabuku moju uzbra\nko livadu pogazi mi


Na osnovu člana 19. stav (2) Zakona o Vladi Federacije Bosne i Hercegovine ("Službene novine Federacije BiH". br. 1/94, 8/95, 58/02, 19/03, 2/06 i 8/06), a u vezi sa članom 8. stav (2) Zakona o istraživanju i eksploataciji nafte i plina u Federaciji Bosne i Hercegovine ("Službene novine Federacije BiH". br. 77/13 i 19/17), Vlada Federacije Bosne i Hercegovine na 199. sjednici, održanoj 13.11.2019. godine, donosi\nJavno nadmetanje za dodjelu koncesije za istraživanje i eksploataciju nafte i plina na prostoru Federacije Bosne i Hercegovine provest će se na četiri bloka ukupne površine 5.115 km² na prostoru Panonskog basena i Dinarida;\n1. Blok BiHPo l površine 119 km2\nKarta blokova sa koordinatama prelomnih tačaka svakog bloka sastavni je dio Odluke.\nPlaniranje i izvođenje istraživanja i eksploatacije na svakom bloku mora biti u skladu sa ograničenjima i mjerama zaštite okoliša iz "Strateške procjene utjecaja na okoliš, programa regionalnih geoloških istraživanja nafte, kondenzata i prirodnog plina na prostoru Federacije Bosne i Hercegovine" kao i uslovima i ograničenjima iz prostornih planova u Federaciji Bosne i Hercegovine.\nZadužuje se Federalno ministarstvo energije, rudarstva i industrije da, u saradnji sa Federalnim zavodom za geologiju i izabranim pravnim licem - stručnim konsultantom IHS Global Limited iz Londona, izvrši pripremne radnje i izradi dokumentaciju za raspisivanje međunarodnog javnog poziva i provede javno nadmetanje za dodjelu koncesije za istraživanje i eksploataciju nafte i plina na prostoru Federacije Bosne i Hercegovine.\nPrimjenom odredaba člana 11. st. (1) i (2) i člana 16. st, (1) i (2) Zakona o istraživanju i eksploataciji nafte i plina u Federaciji Bosne i Hercegovine ("Službene novine Federacije BiH", br. 77/13 i 19/17), čl. 13. do 20. Uredbe o sadržaju ugovora o koncesiji za istraživanje i eksploataciju nafte i plina, načinu obračuna i plaćanja naknade i kontrolu proizvedenih količina nafte\ni plina u Federaciji Bosne i Hercegovine ("Službene novine Federacije BiH", broj 70/14), a koji propisuju uslove za dodjelu koncesije za istraživanje i eksploataciju nafte i plina, kriteriji koji se uzimaju u obzir pri ocjenjivanju ponuđača i ponude su slijedeće:\na) tehnička, finansijska i stručna sposobnost ponuđača,\nd) finansijski uslovi, naknade koje je ponuđač ponudio u cilju dobijanja koncesije za istraživanje i eksploataciju nafte i plina,\nc) bilo kakav nedostatak efikasnosti ili odgovornosti u bilo kojem obliku koje je ponuđač pokazao u drugim državama, a u dosadašnjim obavljanjima djelatnosti koje su predmet ove koncesije za istraživanje i eksploataciju nafte i plina.\nZadužuju se Federalno ministarstvo energije, rudarstva i industrije i Federalni zavod za geologiju da izvrše promocije perspektivnosti prostora Federacije Bosne i Hercegovine vezano za istraživanje nafte i plina, u cilju privlačenja investitora zainteresovanih za istraživanje i eksploataciju nafte i plina.\nFederalni zavod za geologiju će pripremiti i otvoriti "Sobu sa podacima/Data roorn" i vršiti sve radnje vezano za pripremu, pristup i pregled podataka na zahtjev zainteresovanih naftnih kompanija kao i radnje sa stručnim konsultantom IHS Global Limited iz Londona vezano za pripremu promocija prostora Federacije Bosne i Hercegovine.\nVlada Federacije Bosne i Hercegovine će svojim rješenjem imenovati Komisiju za otvaranje, pregled i ocjenu prispjelih ponuda, najkasnije 30 dana prije isteka roka za podnošenje ponuda u predmetnom nadmetanju.\nU svrhu sklapanja ugovora o istraživanju i eksploataciji nafte i plina, Komisija iz ove tačke zajedno će sa stručnim konsultantom IHS Giobal Limited iz Londona pripremiti i provesti pregovore sa ponuđačima ponuda dostavljenih na javno nadmetanje za istraživanje i eksploataciju nafte i plina u skladu sa članom 10. stav (3) Zakona o istraživanju i eksploataciji nafte i plina u Federaciji Bosne i Hercegovine ("Službene novine Federacije BiH", br. 77/13 i 19/17).\nNa prijedlog Vlade Federacije Bosne i Hercegovine, Parlament Federacije Bosne i Hercegovine, imenuje Stručnu komisiju koju čine članovi iz oba Doma Parlamenta Federacije Bosne i Hercegovine, najkasnije 30 dana prije isteka roka za podnošenje ponuda u predmetnom nadmetanju, koja vrši nadgledanje postupka pregovora i izrade konačnog prijedloga ugovora sa naftnim kompanijama, u skladu sa članom 10. st. (5) i (6) Zakona o istraživanju i eksploataciji nafte i plina u Federaciji Bosne i Hercegovine.\nStručna komisija imenuje se od članova sa stručnim znanjem iz oblasti energije, prava i ekonomije i broji sedam članova od kojih su tri člana iz Doma naroda, tri člana iz Predstavničkog doma Parlamenta Federacije Bosne i Hercegovine i jedan iz Vlade Federacije Bosne i Hercegovine.\nNakon završenih pregovora i pripremljenog prijedloga ugovora Komisija dostavlja Vladi Federacije Bosne i Hercegovine izvještaj o otvaranju, pregledu, ocjeni prispjelih ponuda, provedenim pregovorima i pripremljenom prijedlogu ugovora.\nStručna komisija priprema i dostavlja izvještaj o provedenim pregovorima i pripremljenom prijedlogu ugovora Vladi Federacije Bosne i Hercegovine i Parlamentu Federacije Bosne i Hercegovine.\nNa osnovu izvještaja Vlada Federacije Bosne i Hercegovine utvrđuje prijedlog odluke sa prijedlogom ugovora o dodjeli koncesije. Vlada Federacije Bosne i Hercegovine dostavlja Parlamentu Federacije Bosne i Hercegovine na usvajanje prijedlog odluke sa izvještajima i prijedlogom ugovora o dodjeli koncesije.


RTCG - Radio Televizija Crne Gore - Nacionalni javni servis :: Ekonomija :: Pozitivno mišljenje na finansijski izvještaj AA\n14. 11. 2019. 09:57 >> 09:55 0\nPozitivno mišljenje na finansijski izvještaj AA\nDržavna revizorska institucija (DRI) dala je pozitivno mišljenje na Godišnji finansijski izvještaj Albanske alternative za 2018. godinu, sa skretanjem pažnje i negativno mišljenje na reviziju pravilnosti.\n"Na bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI, nadležni Kolegijum u sastavu senator DRI Nikola N. Kovačević, rukovodilac Kolegijuma i senator DRI Zoran Jelić, član Kolegijuma, izražava pozitivno mišljenje na Godišnji finansijski izvještaj, sa skretanjem pažnje i negativno mišljenje na reviziju pravilnosti", navodi se u saopštenju DRI.\nFinansijskom revizijom je utvrđeno da je Godišnji konsolidovani finansijski izvještaj Albanske Alternative za 2018. godinu u svim bitno materijalnim aspektima sastavljen i prezentovan u skladu sa važećim okvirom finansijskog izvještavanja.\n"Pored iskazanog pozitivnog mišljenja, nadležni Kolegijum skreće pažnju na navedeno u Izvještaju pod tačkom 12.2.2. Troškovi goriva", naveli su iz DRI.\nRevizijom pravilnosti utvrđeno je da subjekt revizije finansijske i druge radnje nije u svim materijalno značajnim aspektima uskladio sa relevantnim zakonskim i drugim propisima koji su identifikovani kao kriterijumi revizije.\n"Neusklađenost se odnosi na nedosljednu primjenu Zakona o finansiranju političkih subjekata i izbornih kampanja (član 13,17,18 i 18a), Zakona o radu, Zakona o porezu na dohodak fizičkih lica (član 46 i 47), Pravilnika o obliku, sadržini, načinu popunjavanja i dostavljanja jedinstvenog obrasca Izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje i Pravilnika o načinu i rokovima za vršenje popisa i usklađivanju knjigovodtvenog sa stvarnim stanjem", kazali su iz DRI.\nRevizijom Godišnjeg finansijskog izvještaja za 2018. godinu izvršena je i provjera realizacije preporuka datih u Izvještaju o reviziji Godišnjeg finansijskog izvještaja za 2017.godinu.\n"Revizijom Godišnjeg konsolidovanog finansijskog izvještaja za 2018. godinu utvrđeno je da je subjekt revizije realizovao jednu preporuku, nije realizovao preporuke četiri preporuke, dok je dvije preporuke djelimično realizovao", zaključuje se u saopštenju.\nDRI Albanska alternativa\nPozitivno mišljenje na Završni račun budžeta Opštine Danilovgrad\nU radu DUA utvrđeno više nepravilnosti i propusta\nTužbe zaposlenih državu koštale 6,5 milona\nProvjeriće poslovanje političkih partija


Luka Ilić ispao sa Bredom, šta je naredni potez? - Sportske.net\nFudbaler Mančester sitija na pozajmici u Bredi ove sezone će najverovatnije potražiti novi klub za pozajmicu.\nSane - Evo brojki, šta kažu Pepovi "Građani"?Sane i Bajern? Oglasili se i Bavarci!Gvardiola odlučio, ovo će biti najveća promena!To se čekalo, Siti se oglasio oko Pepa!Gvardiolin put ka besmrtnima, da li Katalonac može prestići legendardnog Fergusona?\nNe baš najsjajnija sezona za Luku Ilića.\nMladi reprezentativac Srbije je ispao sa Bredom iz Eredivizije, a imao je dosta problema sa povredama zbog kojih nije igrao od novembra do marta.\nBreda je u tom periodu imala čak deset poraza, a njegova povreda je usledila tek kada je Ilić zaređao sa dobrim partijama kada je vezao i dva gola na dve utakmice.\nVratio se za sam kraj sezone, ali je već bilo kasno, nije pomogao svojim saigračima da se izvade iz teške situacije i na kraju su kao poslednjeplasirani ispali u niži rang.\nŠta je sledeći korak za Luku Ilića?\nOn je igrač Mančester sitija koji je ove sezone bio na pozajmici u Bredi, što skoro sigurno znači da naredne sezone neće biti igrač Brede, a ono što je veoma izvesno jeste da će mu se tražiti nova pozajmica.\nVidećemo šta je odluka čelnih ljudi Mančester sitija...


NUNS: Odbornici SO Aleksandrovac da pokrenu pitanje odgovornosti za napad i diskriminaciju novinara - Dijalog.net\nNaslovna Civilno društvo NUNS: Odbornici SO Aleksandrovac da pokrenu pitanje odgovornosti za napad i diskriminaciju novinara\nPostavljeno 28. June 2019.\nBeograd, 28. jun 2019. – Nezavisno udruženje novinara Srbije (NUNS) saopštilo je da je zaprepašćeno diskriminacijom novinara koju već dugo sprovodi lokalna vlast opštine Aleksandrovac.\nTo je kulminiralo fizičkim napadom opštinskog radnika obezbeđenja na novinara lokalnog lista Rasina pres Gvozdena Zdravića.\nNUNS osuđuje napad za koji smatra odgovornim čelne funkcionere Aleksandrovca, pre svih predsednika opštine Mirka Mihajlovića i predsednika Skupštine opštine Toma Savkovića.\n“Nezakonita je i neprihvatljiva zabrana novinaru Zdraviću da prisustvuje sednicama Skupštine opštine sa obrazloženjem da ‘neistinito piše o rukovodstvu Opštine’, i da je ‘nedostojan’“, navedeno je u saopštenju.\nDodaje se da je radnik opštinskog obezbeđenja fizički sprečio novinara Zdravića da uđe na sednicu lokalnog parlamenta, a zatim ga i napao, o čemu postoji video zapis koji je dostavljen NUNS.\nNUNS je pozvao odbornike Skupštine opštine Aleksandrovac da pokrenu pitanje odgovornosti za napad i diskriminaciju novinara, u skladu sa Ustavom i Zakonom o javnom informisanju i medijima koji strogo i nedvosmisleno zabranjuju ograničavanje slobode javnog informisanja.\nNUNS ocenjuje i da je skandalozna izjava šefa odborničke grupe SNS u SO Aleksandrovac Dejana Markovića da je novinaru Gvozdenu Zdraviću zabranjeno da prati sednicu opštinskog parlamenta “jer piše neobjektivno“.\nNUNS podseća da čelni funkcioneri Aleksandrovca ne mogu da odlučuje o “nedostojnosti” novinara da izveštava o radu opštinskog parlamenta.\n“Za utvrđivanje kršenja zakonskih i etičkih pravila novinarstva zaduženi su sud, REM i Savet za štampu a ne vlast“, zaključeno je u saopštenju.\nPrethodno Televizija N1 podnela krivičnu prijavu protiv Gorana Vesića\nSledeće Inicijativa Ne davimo Beograd: Društvo da se odlučno suprotstavi neonacizmu i fašizmu\nTop Tags lokalna samouprava mediji istraživanje ljudska prava konkurs vladavina prava OCD Civilno društvo Srbija i Evropska unija Evropska unija mladi evropske integracije Vlada Republike Srbije Evropska komisija Društvo


U Srbiji od koronavirusa preminulo još sedam osoba - Valjevo\nPosted by: REDAKCIJA VALJEVSKA POSLA in Valjevo 25. April 2020.\tComments Off on U Srbiji od koronavirusa preminulo još sedam osoba\nPokrajinski sekretar za zdravstvo AP Vojvodine Zoran Gojković saopštio je da je od poslednjeg izveštaja do danas, do 15 časova, registrovano ukupno 7.779 potvrđenih slučajeva COVID-19 infekcije, dok je u poslednja 24 časa preminulo sedam osoba.\nGojković je na redovnoj konferenciji za novinare u Palati Srbija rekao da su od poslednjeg izveštaja testirani uzorci 5.051 osobe, od čega je 296 laboratorijskih nalaza bilo pozitivno na koronavirus, dok su do sada ukupno izlečena 1.152 pacijenta.\nOn je precizirao da je ukupno hospitalizovano 3.135 pacijenata, na respiratoru se nalazi 91 pacijent, dok je ukupno testirano 59.938 osoba koje su ispunjavale kriterijume definicije slučaja, računajući od prvog slučaja COVID-19 infekcije zabeleženog 6. marta.\nPrema njegovim rečima, u poslednja 24 časa preminulo je još sedam osoba kao posledica infekcije ovim virusom, pri čemu su četiri osobe muškog, a tri ženskog pola, tako da ukupan broj preminulih od početka epidemije iznosi 151.\nGojković je naveo da je distribucija hospitalizovanih pacijenata u odnosu na ustanove gde se leče sledeća: na Klinici za infektivne i tropske bolesti KC Srbije leče se 62 pacijenta, u KC u Nišu u starom delu 160, u novoj zgradi KC Niš 279, u KC Vojvodine 80, u KC Kragujevac 81 pacijenat, u KBC „Dragiša Mišović“ 234, na Klinici za pulmologiju KC Srbije 81 pacijent, u KBC „Zemun“ 308 i u KBC „Zvezdara“ 273 osobe.\nOn je dodao da je u Opštoj bolnici Pančevo smešteno 110 lica, u Opštoj bolnici Leskovac 131, u Vojnoj bolnici „Karaburma“ 54, na Institutu za ortopedsko-hirurške bolesti na Banjici 182 pacijenta, a na Beogradskom sajmu 216.\nTakođe, kako je napomenuo, u Domu studenata Medicinskog fakulteta u Nišu nalazi se 170, u Učeničkom domu u tom gradu 101 osoba i u Hali 1 Novosadskog sajma 65.\nPrema njegovim rečima, u Srednjoj medicinskoj školi „Dva heroja“ u Novom Pazaru leči se 41 osoba, a na Infektivnom odeljenju bolnice u tom gradu 19 pacijenata.\nGojković je precizirao da je broj pacijenata zbrinutih u privremenoj bolnici u Hali sportova u Kruševcu 44, u privremenoj bolnici „Plava hala“ u Čačku 16, u Specijalnoj bolnici za rehabilitaciju „Junaković“ u Apatinu 58, na Institutu za rehabilitaciju „Selters“ u Mladenovcu 46, u Specijalnoj bolnici Banja Koviljača 51, u Specijalnoj bolnici „Merkur“ u Vrnjačkoj Banji 48, na Institutu za lečenje i rehabilitaciju Niška banja – hotel „Zelengora“ 192 i u Sokobanji 46.\nGojković je ukazao na to da je iza nas najteža noć od početka kriznog perioda, s obzirom na to da je sedam građana izgubilo život, dok se tokom dana situacija poboljšala i jutros nije zabeležen nijedan smrtni slučaj.\nVažno je istaći da smo prvi put u poslednja 24 časa testirali više od 5.000 osoba, što jasno pokazuje koliko je udeo svih zdravstvenih institucija i državnih struktura doprineo tome da ubedljivo najviše testiramo od svih u regionu, poručio je on.\nPokrajinski sekretar je naveo da je situacija u Novom Sadu veoma dobra, dok se stanje u Beogradu stabilizovalo, ali je daleko od idealnog, uz napomenu da se epidemiološka situacija u Nišu nalazi pod kontrolom i da će u tom gradu biti povećan broj testiranja.\nOn je naglasio da je Negotin novo žarište, s obzirom na to da je u poslednja 24 časa u tom gradu zabeleženo 26 osoba pozitivnih na koronavirus.\nSve naše epidemiološke ekipe nalaze se u tom gradu kako bi se utvrdilo odakle tako veliki broj zaraženih, naveo je Gojković i objasnio da se pretpostavlja da je deo zaraženih vezan za Gerontološki centar za stara lica „Radost“, ali da ćemo uskoro imati precizne podatke.\nZamenica direktora Instituta za javno zdravlje Srbije „Dr Milan Jovanović Batut“ Darija Kisić Tepavčević saopštila je da je u ustanovama socijalne zaštite za smeštaj korisnika i organizacijama socijalne zaštite za smeštaj korisnika na današnji dan ovaj virus potvrđen kod 531 korisnika i 131 zaposlenog.\nKisić Tepavčević je navela da je prisustvo virusa detektovano u 30 ustanova ovog tipa, pri čemu ukupan broj izlečenih korisnika ustanova socijalne zaštite iznosi 55, dok se oporavilo deset zaposlenih u ovim ustanovama.\nOna je podsetila na to da je najveći broj korisnika bio iz Gerontološkog centra u Nišu, gde je inicijalno virus otkriven kod 151 korisnika, a naknadno kod još 14, a zatim kod još četiri, tako da je ukupan broj obolelih iznosio 169.\nTakođe, kako napomenula, većina korisnika je imala blagu kliničku sliku, ali su svi oni ipak hospitalizovani, imajući u vidu mogućnost i težinu komplikacija u ovoj, najrizičnoj grupi stanovništva.\nDo današnjeg dana, 41 osoba iz Gerontološkog centra koja je bila smeštena u KC Niš dobila je negativne rezultate testa i oni su ponovo vraćeni u ovaj centar, dok se u toku dana očekuju rezultati tesova za još nekoliko korisnika koji imaju potpuno povlačenje svih simptoma bolesti, navela je Kisić Tepavčević.\nPrema njenim rečima, podaci pokazuju da je starija populacija sa pridruženim bolestima najosetljivija i da se kod njih javljaju najteže forme bolesti.\nTo se dešava čak i kada je u našoj populaciji došlo do slabljenja virusa, objasnila je Kisić Tepavčević i kao primer navela da su preminule četiri osobe iz Gerontološkog centra u Nišu, bez obzira na to što u početku nisu imale nikakve, ili su imale blage simptome i što su odmah hospitalizovane.\nSve mere za zaštitu najstarijih jesu i najznačajnije mere kada je u pitanju prevencija širenja epidemije, ponovila je ona i podsetila na to da prethodnih nedelja cilj bilo to da se zaustavi progresivno širenje, jer je bilo nemoguće sprečiti virus da uđe u populaciju.\nKisić Tepavčević je istakla da ono što u ovom trenutku ukazuje na slabljenje virusa jeste sposobnost da izazove teže forme bolesti jer je došlo do inverzije težine kliničke slike.\nNa samom početku, kako je objasnila, većina pacijenata je imala teže oblike pneumonije, a blagih formi je bilo malo, dok je danas obrnuta situacija.\nPrema njenim rečima, čak dolazi i do blagog produženja inkubacionog perioda sa tri do pet dana, na pet do sedam, što ukazuje na to da je manja infektivna doza virusa u cirkulaciji.\nCorona virus COVID-19 Korona viurs Srbija\t2020-04-25\nTagged with: Corona virus COVID-19 Korona viurs Srbija\nPrevious: Dr Živković održao vanrednu konferenciju za medije povodom informacije da je Krizni štab Opštine Ljig protiv njega podigao krivičnu prijavu\nNext: Još šest osoba zaraženo u Lajkovcu


Naslovna » Aktuelnosti » Ideja o otvaranju glavne kancelarije Kineske razvojne banke u Srbiji od izuzetnog značaja\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić razgovarao je danas u Beogradu sa komesarom Kineske razvojne banke zaduženim za Srbiju, Hrvatsku, Sloveniju, Bosnu i Hercegovinu i Crnu Goru, gospodinom Čenom Vejunom.\n“Kineska razvojna banka je izuzetno zadovoljna razvojem saradnje sa Srbijom. Posebno se ističe dobra saradnja Kineske razvojne banke sa Poštanskom štedionicom Srbije, sa kojom je na samitu „16+1“ u Dubrovniku, u aprilu ove godine, potpisan ugovor o kreditnoj liniji. Kineska razvojna banka ima 15 prekomorskih kancelarija i spremna je da otvori novu Generalnu kancelariju koja bi pokrivala rad u svim članicama mehanizma „17+1“. Ceneći dobre odnose Republike Srbije i NR Kine, smatram da bi sedište Glavne kancelarije trebalo da bude u Srbiji“, istakao je gospodin Vejun i u tom smislu je zamolio za podršku srpskih nadležnih institucija.\n„Smatram da je ideja o otvaranju Glavne kancelarije Kineske razvojne banke u Srbiji od izuzetnog značaja i Nacionalni savet za koordinaciju saradnje sa Ruskom Federacijom i NR Kinom će pomoći da se ostvare potrebni kontakti sa nadležnim institucijama u Srbiji, kako bi se ova ideja prezentovala na najvišem nivou. Srbija i Kina imaju visok stepen saradnje i otvaranje Glavne kancelarije Kineske razvojne banke u Srbiji bi bio još jedan korak dalje u unapređenju naših odnosa“, rekao je predsednik Nacionalnog saveta Nikolić.


► Na prelazu Gradina otkriveni antikviteti neprocenjive vrednosti\nReč je o svicima iz jevrejske svete knjige Tore, koje su carinici juče otkrili u vozilu nemačkih registarskih oznaka u kome je na suvozačkom mestu bio 57-godišnji Libanac sa prebivalištem u Berlinu koji se i prijavio kao vlasnik otkrivenih predmeta.\nZahvaljujući opravdanoj sumnji carinskih službenika, deo svetske kulturne baštine je spasen i sačuvan od dalje preprodaje na crnom tržištu, navodi se u saopštenju Uprave carina.\nDodaje se da je odmah obaveštena Jevrejska zajednica u Beogradu iz koje je i potvrđeno da su otkriveni delovi jevrejskog svetog spisa, ali da bi se pouzdano utvrdilo da li je reč o originalima, neophodno je da neobični antikviteti budu podvrgnuti detaljnom veštačenju.\nCarinici Srbije našli 11 migranata u krovovima dva kamiona i u tri tovara\nCarinici Srbije su ove godine sprečili 670 migranata da ilegalno pređu granicu, a samo danas 11, saopštila je uprava te službe Ministarstva finansija.\nCarinici zatekli prazan magacin, odneta elektro-oprema vrednosti 150.000 dolara\nUprava carina saopštila je danas da su carinici zatekli prazan magacin elektro-opreme u Dobanovcima, iz kog je nestala oprema vredna 150.000 dolara.


nedelja, 11. oktobar 2020. 12:28h\nPrvenstvo Srbije u planinskom trčanju održano je 10. oktobra na Vršačkom bregu. AK ,,Dinamo“ iz Pančeva je nastupio sa tri takmičara i po tradiciji je osvojio medalju kao na svim dosadašnjim prvenstvima Srbije na kojima nastupa.\nStrahinja Stevšić osvojio je bronzanu medalju AK Dinamo\nU trci mlađih juniora na 4.000 m Strahinja Stevšić osvojio je treće mesto i bronzanu medalju, dok je Andreja Božanić u istoj trci osvojio sedmo mesto.\nSedmo mesto u konkurenciji seniora osvojio je i Slobodan Marinkov u trci na 10.000 m.\nAko se uzme u obzir da nam ovakva takmičenja nisu priporiteti i da na njima nismo nastupili sa kompletnom ekipom, a i takmičari koji su nastupili nisu se specijalno spremali za ovo takmičenje, možemo biti zadovoljni nastupom, izjavio je trener Ljupčo Cvetkoski.\nOn je dodao da je Strahinja Stevšić pokazao da je trenutno jedan od najboljih trkača na srednjim i dužim stazama u Srbiji. Jedino u toj konkurenciji učešće uzeli su svi najbolji takmičari, a ostale trke su bile izuzetno slabe po kvalitetu.


U Novom Sadu "biju ko neće"... - Sportske.net\nU Novom Sadu "biju ko neće"...\nFudbalski klub Vojvodina odredio je cene ulaznica za meč drugog kola kvalifikacija za LE koji će Novosađani igrati protiv Litvanske Suduve. Na tirbine "Karađorđa" skoro pa "džabe".\nLjubitelji fudbala u Novom Sadu u četvrtak uveče imaće prilike da uživaju u prvom evropskom meču Vojvodine u ovoj sezoni.\nLogično je da se navijači novosadskog Superligaša nadaju da on neće biti poslednji na "Karađorđu" a uprava je odlučila da simboličnom cenom karata privoli što veći broj ljudi na tribine.\nTako je Voša donela odluku da cene karata za meč sa Suduvom budu sledeće:\nZapad - 100 dinara\nIstok - 70 dinara\nSever - 50 dinara\nOčigledno je da uprava ovakvim cenama karata jasno poručuje navijačima da dođu u što većem broju i podrže klub u pokušaju da ostvari što povoljniji rezultat pred revanš u Litvaniji koji se igra nedelju dana nakon prvog meča.\nInače, susret sa Suduvom na programu je 17. jula sa početkom od 20 časova i 30 minuta pa će to biti sjajna prilika da se pod svetlima reflektora u Novom Sadu uživa u lepoj fudbalskoj predstavi dve ekipe.


NADA U PARE EU: Sufinansiranje investicija u poljoprivredi u Bijeljini | Novosti.RS\nPrvi javni poziv u okviru ovog projekta podrazumeva podelu tri miliona konvertibilnih maraka bespovratnih para. Prerađivača iz Semberije će moći da konkurišu za maksimalo 450.000 KM.\n- Poziv je otvoren do 30. septembra i zbog kratkog roka smo želeli da im pojasnimo detalje, kažemo da mogu da očekuju našu pomoć u nekim tehničkim stvarima, kao i da ih uputimo na službenika u Agrarnom fondu zaduženog za podršku pri konkurisanju za novac EU - istakao je gradonačelnik Bijeljine Mićo Mićić.\nNačelnik Odeljenja za poljoprivredu Grada Bijeljina Stevan Trivković naveo je da su pare projekta „EU4Agri“, koji će trajati do 2024. godine, namenjene za sektore prerade voća, povrća, mleka, mesa i ribe..\nDirektor Agrarnog fonda Bijeljina Zlatan Lazarević podseća da je osnovni cilj ove institucije da podstakne razvoj poljoprivredne proizvodnje, zbog čega aktivno učestvuje u promociji projekata EU.\n- Nema boljeg podsticaja za proizvodnju od toga da su i sami prerađivači osposobljeni da otkupe domaće proizvode i plasiraju ih dalje na strana tržišta – rekao je Lazarević.\nMladen Lazić iz Bijeljine, koji se osim proizvodnjom na 30 hektara zemljišta, bavi i preradom povrća i voća kaže da su jnj trenutno potrebna mašine koja se naziva „paster tunel“ i koja košta 100.000 evra.\n- Razmotrićemo mogućnost kupovine uz subvenciju EU, jer bi to bila velika pomoć za naš budžet koji je znatno umanjen zbog aktuelne pandemije – ističe Lazić.\npoljoprivreda EU Republika Srpska RS Bijeljina Grad Bijeljina


Priznanja za svrljiške rukotvorine - Svrljiske novine\nONO PO ČEMU NAS PREPOZNAJU\nPriznanja za svrljiške rukotvorine\nIzrađivači rukotvorina iz Svrljiga pokupilo je pregršt nagrada na 43. Međunarodnoj izložbi rukotvorina i kolekcionarstva (MIRK) održanoj od 1. do 6. maja u Bačkoj Palanci.\nNa tradicionalnoj manifestaciji ove godine učestvovalo je više od četiri hiljade izlagača, među kojima su bili predstavnici opštine Svrljig iz Udruženja „Gorska vila“.\nSvih četiri učesnika nagrađeni su priznanjima: Stefanović Emina zaslužila je posebno priznanje za očuvanje baštine, prvo mesto za tradicionalni vez, drugo mesto za građanski vez, prvo mesto za heklanje, prvo mesto za pletenje i prvo mesto za tkanje kao i prvo mesto za suvenire – liciderska srca. Vasić Aanica dobila je nagradu za tkanje, dve druge nagrade za građanski vez i prvo mesto za pletenje dok je Jovanović Marina osvojila prvo mesto za suvenire. Posebnu pažnjui interesovanje javnosti izazvali su prirodni sapuni dr Jevtić Dalibora iz Svrljiga, za koje je ujedno osvojio prvo mesto na ovom takmičenju.\nTim povodom sve izlagače je pozdravio i poželeo puno uspeha na daljim takmičenjima predsednik Opštine Milija Miletić.\nImamo ljude koji prezentuju našu Opštinu u najboljem svetlu. Na ovomtakmičenju, među 1200 učesnika, ostvareni su zaista dobri rezultati, i mi kao Lokalna samouprava uvek smo spremni da pomognemo Udruženjima svih žena preko raznih projekata koje raspisuje Opština, istakao je Miletić čestitajući učesnicima.\nU narednom periodu cilj bi trebao biti plasiranje domaćih proizvoda na strano tržište, narodnih rukotvorina, etno motiva ali i preparata ka što je sapun koji se izrađuje od prirodnih biljaka a proizovdi se u Svrljigu, zaključeno je na jučerašnjem prijemu.\nNa kraju bitno je reći da svesrdnu pomoć prilikom učestvovanja na ovoj manifestaciji Svrljižani su dobili od gospođe Jablanović Momirke, predstavnice Udruženje građana Medijana Niš i njenih saradnika.\nInače, drugi deo takmičenja održava se krajem septembra u Budimpešti a najuspešniji će dobiti majstorska pisma pečatirana zlatnim pečatom.\ndr Jevtić Dalibor, Gorska Vila, Jovanović Marina, liciderska srca, Prirodni sapuni, Stefanović Emina, Tradicija Svrljiga, Tradicija svrljiškog kraja, Vasić Anica\nPrevPrethodnaProšla biciklistička trka kroz Svrljig\nSledećaSvrljig – Balkanski 2:0Next\nProtekle nedelje predsednica opštine Svrljig Jelena Trifunović ugostila Svrljižane koji su učestvovali na manifestacijama “Dani banice“, “Vojvođanski dani“ i “Zlatne ruke“. Vredno je istaći da\nSvrljižani uspešni na 44. ,,MIRK“ manifestaciji\nČuvari tradicije – izrađivači rukotvorina iz Svrljiga iz udruženja „Gorska vila“ učestvovali su od 27. juna do 4. jula na 44. Međunarodnoj manifestaciji ,,MIRK“ koja se ove\nUskršnja izložba narodnih rukotvorina\nPovodom Uskršnjih praznika Udruženje za očuvanje i negovanje tradicije “Gorska Vila“ priredilo je višednevnu izložbu narodnih rukotvorina u prosotrijama Eko-Agro centra u Svrljigu. Etno postavka narodnih\nMeđunarodni prekogranični sajam zanatstva\nPrvi međunarodni prekogranični sajam zanatstva, na kojem su učestvovali i Svrljižani, održan je 8. aprila u Nišu. Prvi Sajam okupio je više od 30 zanatlija\nIzložba narodnih rukotvorina\nPovodom predstojećih Prvomajskih i Uskršnjih praznika Udruženje za očuvanje tradicije Gorska Vila priredila je višednevnu izložbu narodnih rukotvorina u prosotrijama Eko-Agro centra u Svrljigu. Posetioci će moći u narednim


Život u Beogradu – šta očekivati i kako izabrati najbolju lokaciju - SMS Čestitke\nby Brankica Crnoglavac · 25 januara, 2022\nLjudi iz unutrašnjosti koji planiraju da započnu život u Beogradu suočeni su sa brojnim nedoumicama i poteškoćama. Gužve u saobraćaju, skup život u velikom gradu i previše vremena provedenog u javnom gradskom prevozu samo su neke od njih. Oni koji čitav život ili bar dugi niz godina žive u sprskoj prestonici na sve to su navikli i na ove “nedostatke” gledaju kao na sastavni deo života. Drugi, da bi zaista u njemu uživali, teže da u visoke standarde uklope mnoge druge faktore.\nU Beogradu mnogo toga zavisi, pre svega, od izbora lokacije na kojoj se valja smestiti. Nije svejedno gde ćete živeti. Lokaciju treba uklopiti sa finansijskim mogučnostima kojima raspolažete, udaljenošću od važnih objekata (posao, škola, fakultet, bolnica…), ali i ličnim željama. Prilikom izbora idealne lokacije na raspolaganju vam stoje dve mogućnosti – život u urbanijem ili život u udaljenijem ali mirnijem delu Beograda. Pre nego što donesete odluku detaljno se informišite o lokacijama i dobro razmislite da li je selidba u Beograd dobro rešenje za vas.\nŠta život u Beogradu zaista nudi\nVerovatno se ni u jednom gradu u Srbiji ne živi toliko ubrzano kao u Beogradu, pa listu počinjemo upravo načinom života. Beogradski život karakterističan je po dinamičnom tempu – prometan saobraćaj, ljudi koji uvek negde žure i jure, svakodnevna dešavanja i najrazličitiji događaji. Treba izdvojiti činjenicu da je Beograd privredno i ekonomski najrazvijeniji srpski grad, te velike šanse za zaposlenjem često motivišu ljude da se presele u prestonicu. Deca i tinejdžeri iz manjih gradova masovno upisuju srednje škole i fakultete u Beogradu, jer on nudi ne samo najveći izbor, već i mogućnost kasnijeg profesionalnog usavršavanja u različitim centrima i institutima. Najzad, Beograd decenijama unazad važi za grad bogat znamenitostima, grad sa razvijenim kulturnim i umetničkim životom, a to je i ono što, između ostalog, utiče i na njegovu bogatu turističku ponudu. Ako se vaš karakter uklapa u sve ovo onda je srpska prestonica definitivno za vas.\nVisoki životni standardi\nMnogi su mišljenja da je život u Beogradu veoma skup, što je diskutabilno ako se u obzir uzme prosečna novčana zarada, stambeno pitanje, individualni troškovi i sl. Razlika u cenama osnovnih životnih namirnica nije nešto što će vas brinuti, ali stambeno pitanje definitivno hoće. Život u iznajmljenom stanu može biti trenutno dostupnije i isplativije rešenje, dok je uvek bolja opcija trajno rešavanje stambenog pitanje. Kupovina stana nije proces koji se dešava preko noći. Ako želite da se detaljno informišete o najboljim ponudama kada je u pitanju prodaja stanova u Beogradu, pogledajte ovde. Ne zaboravite da u obzir uzmete tri glavna kriterijuma: cenu, veličinu i lokaciju stana. O ovom poslednjem detaljnije se možete informisati u nastavku teksta.\nTop 4 urbane lokacije u Beogradu\nOtkako je počeo da se gradi, Beograd na vodi definitivno važi za najluksuznije i najatraktivnije beogradsko naselje. Međutim, život ovde ne može da priušti svako, jer cene po metru kvadratnom iznose po nekoliko hiljada evra. Zato ćemo ovu urbanu lokaciju preskočiti i početi od onih koje su dostupnije prosečnom stanovništvu.\nSa liste urbanih lokacija izdvajamo Vračar, Dorćol, Zemun i Novi Beograd. Kao glavna prednost ovih delova Beograda obično se ističe dobra saobraćajna povezanost sa drugim krajevima grada, veliki broj značajnih objekata i atrakcija, kafića i restorana itd. Na Vračaru se nalazi jedan od najlepših i najznačajnijih simbola Beograda – Hram Svetog Save, dok bi vaš život na Dorćolu podrazumevao samo nekoliko minuta pešačenja do Kalemegdana, Beogradske tvrđave, Zoološkog vrata, Knez Mihailove ulice, i drugih važnih beogradskih simbola.\nZemun, a pogotovo Novi Beograd, kao najmlađi deo grada, takođe su među najpoželjnijim lokacijama u prestonici. Prelepe moderne stambene jedinice, sa ugrađenim bezbedonosnim sistemima i prostranim igralištima za decu uticale su na mnoge bračne parove da zajednički život otpočnu baš ovde. Specifičnost ovih krajeva jeste u tome što su ujedno i porodični i urbani, i kao takvi su idealni za mlade poslovne ljude, koji ujedno teže i zasnivanju porodice. Gardoš kula, Zemusnki kej, plaža Lido čine Zemun tako posebnim, dok Novi Beograd sa čak tri velika tržna centra (Delta City, Ušće shoping centar, Piramida) važi za mesto gde ćete obaviti najbolji šoping u gradu.\nNajbolje lokacije za mirniji život u Beogradu\nŽivot u srpskoj prestonici može biti i miran, ali to nije onaj usporeni tempo kojim se živi u manjim gradovima. Naime, postoje određeni delovi Beograda koji funkcionišu kao gradići za sebe. Imaju svoje vrtiće, škole, bolnice, poreske uprave, pošte, banke, ugostiteljske i maloprodajne objkte. Saobraćaj ovde nije toliko opterećen, a centar grada je relativno blizu. U pitanju su idealna mesta za odrastanje vaše dece, ali i za miran život starije populacije. Ono što je posebno bitno jeste da svaka od njih ima dobru saobraćajnu povezanost sa centrom grada. Sa liste lokacija koje imaju ove osobine izdvajamo Banovo brdo, Voždovac, Zvezdaru, Palilulu.\nU svakom slučaju, za sve lokacije koje vam se dopadaju ili vam zvuče primamljivo prvo razmotrite njihove prednosti i nedostatke, pa tek onda donesite konačnu odluku za život u Beogradu.\nNext story Priprema rođendanske proslave kod kuće\nPrevious story Kako da vaša kuhinja bude praktična i funkcionalna?


Niža stopa kapitalne dobiti : Nadlanu.com\nNiža stopa kapitalne dobiti\nZa nove pasoše neće se plaćati administrativna taksa od 1.000 dinara.\nSkupštini Srbije biće predložen za izglasavanje po hitnom postupku paket izmena i dopuna šest poreskih zakona, od kojih su neki već bili u proceduri, ali ih je vlada povukla kako bi se, u vremenskom tesnacu, doneli zakoni vezani za izbore. Jedan od njih je i zakon o porezu na dohodak građana, a kako je juče na konferenciji za novinare najavio ministar finansija dr Mirko Cvetković, najznačajnija korekcija odnosi se na snižavanje stope oporezivanja kapitalnih dobitaka na hartije od vrednosti − sa 20 na 10 odsto, uz znatno uprošćavanje obračuna, budući da bi se ovaj porez ubuduće naplaćivao kumulativno, na kraju godine. Time se pojednostavljuje celokupan postupak i bitno smanjuju administriranje, a time i troškovi. U tom kontekstu, Cvetković je podsetio da je u Poreskoj upravi već utvrđen nivo dohotka iz 2007. iznad koga će obračunavati porez na godišnji dohodak − to je trostruka vrednost prosečne zarade isplaćene lane za rezidentna lica i petostruki iznos za strance rezidente. Dakle, svi oni koji su lane primili više od 1,39 odnosno 2,32 miliona, moraće da podnesu svoje poreske prijave.\nObjašnjavajući korekcije u Zakonu o dobiti preduzeća, Cvetković je precizirao da ostaje dosadašnja stopa od 10 odsto, jedna od najnižih u Evropi, a suština izmena je usklađivanje s međunarodnim računovodstvenim standardima, kao i otvaranje mogućnosti za razlikovanje fiskalne od kalendarske godine. Naime, polazeći od specifičnosti poslovanja i delatnosti, određena pravna lica moći će da dobiju dozvolu za "pomeranje" svoje fiskalne godine, ali u tom režimu će morati da ostanu najmanje pet godina. Novim zakonom o republičkim taksama sve ove dažbine sada su smeštene na jedno mesto, a najznačajnija novina jeste svakako odluka da se odustane od administrativne takse na izdavanje novih pasoša Srbije od 1.000 dinara.\nZahvaljujući tome, svi građani koji ove godine budu dobili novi pasoš plaćaće ga samo 1.600 dinara, koliko iznose troškovi izrade. Radi usklađivanja izmenjen je i Zakon o obaveznom socijalnom osiguranju, a potpuno novim zakonom predviđen je otpis kamata na dospele obaveze po osnovu poreza i doprinosa ukoliko su obveznici ažurni u izmirivanju ovih svojih obaveza. Pripremljen je i novi zakon o budžetskom sistemu, koji je zamenio dva stara. Pomoćnik ministra Nataša Kovačević juče je potvrdila da su već započele pripremne aktivnosti, kojima je cilj uvođenje sintetičkog oporezivanja u naš poreski sistem.


Dačić: Tražio sam od evroparlamentaraca platforme Jeremića i Đilasa - European Western Balkans\nAutor EWB 07. 05. 2021.\nBEOGRAD – Predsednik Skupštine Srbije izjavio je da je današnji video sastanak o izbornim uslovima koji je imao sa posrednicima iz Evropskog parlamenta (EP) bio dobar, konstruktivan i korektan i da je dogovor da se do kraja meseca održi još jedan, do kada bi evroparlamentarci trebali da naprave agendu daljih koraka, prenosi FoNet.\nOn je najavio da će predstavnici EP i Kancelarije OEBS za demokratske institucije i ljudska prava (ODIHR) narednih dana razgovarati sa premijerkom Anom Brnabić i radnom grupom Vlade Srbije za saradnju sa OEBS, koja radi na priimeni preporuka ODIHR datih posle prošlogodišnjih izbora, kao i sa predstavnicima civilnog sektora.\nDačić je, podsećajući da se, u skladu sa pravilima međustranačkog dijaloga ne priča mnogo o detaljima i pojedinostima, rekao da su učesnici današnjeg sastanka informisali jedni druge o razgovorima koje su imali.\n“Oni su me informisali o razgovorima sa poslaničkim grupama i strankama koje nisu u parlamentu, a ja njih o sastanku sa strankama koje ne žele posrednike”, precizirao je on.\nDačić je rekao da je predstavnicima EP poslao platforme stranaka koje neće posrednike u dijalogu, a da je od njih zatražio da mu pošalju platforme Dragana Đilasa i Vuka Jeremića.\n“Potpuni je paradoks da nama nisu poslali platforme, a poslate su EP”, konstatovao je on.\nDačić je iskazao očekivanje da bi, ako zdravstvene mere to dozvole, posrednici EP mogli da dođu u Beograd, a da će oni “probati da do kraja maja naprave agendu”.\nNa sastanku je, pored Dačića, bila ambasadorka Srbije u Briselu Ana Hrustanović, dok su evroparlamentarce predstavljali Tanja Fajon, Vladimir Bilčik, Knut Flenkenštajn i Eduard Kukan, kao i šef delegacije EU u Beogradu Sem Fabrici.\nEvropski parlamentIvica DačićMeđustranački dijalogNarodna skupština\nKuburović: Izbor novog tužioca važan zbog Poglavlja 23


Povratnica na Kosovo i Metohiji uhapšena zbog navodno falsifikovanih dokumenata za stan - Izazov\nPovratnica na Kosovo i Metohiji uhapšena zbog navodno falsifikovanih dokumenata za stan\nRadio-televizija Srbije\t 31. marta 2021. 11:11\nMila Anđelković (44) je noćas oko ponoći uhapšena na prelazu Merdare zbog navodno falsifikovanih papira za stan u Suvoj Reci, koji je njen otac dobio od Elektrokosmeta još 1998. godine, naovdi se u saopštenju.saopštila je Kancelarija za KiM.\nOna je pod pratnjom policije sprovedena u stanicu u Suvoj Reci.\nKancelarija za KiM je Anđelkovićevoj obezbedila advokata, a o njenom hapšenju obavešteni su i svi relevantni predstavnici međunarodnih misija u južnoj srpskoj pokrajini.\n"Hapšenje Mile Anđelković još jedan je od brutalnih primera zastrašivanja Srba povratnika na Kosovo i Metohiju. Očigledna je namera vlasti u Prištini da se Srbi različitim mehanizmima pritisaka i pretnjama hapšenjem odvrate od povratka", ističe Kancelarija za KiM.\n"Najnoviji odnos prištinskih vlasti prema Mili Anđelković samo pokazuje da u Prištini ne postoji politička volja da se prognani vrate na svoja vekovna ognjišta", naglašava Kancelarija za KiM.


Ovo je 10 mjera Vlade Federacije BiH za spas ekonomije – Radio Feral\n03/04/2020 03/04/2020 Mirsad Zulic\t0 Comments\nVlada FBiH danas je usvojila Prijedlog zakona o negativnim posljedicama pandemije koronavirusa. Precizno se navodi kako se ovim zakonom stvara obaveza FBiH da osigura minimalne uvjete za ublažavanje posljedica po ekonomiju.\nZa realizaciju ovog zakona radi se rebalans budžeta i preispitivanje svake stavke u budžetu.\nZakonom se predviđa 10 mjera:\n– Na nivou FBiH garantiramo uplatu doprinosa na minimalnu plaću radi održavanja zaposlenosti\n– Pozivamo i druge nivoe vlasti da svojim mjerama dodatno podrže poslodavce i obrtnike na bazi informacija s terena\n2. Zakonom smo svim nivoima vlasti omogućili da mogu vršiti prenamjenu sredstava, iz različitih fondova. Naprimjer, sredstva za javna skloništa, naknada od prenamjene poljoprivrednog zemljišta i drugo. Iz ovih sredstava kantoni i općine trebaju pripremiti programe i osigurati dodatnu podršku za stanovništvo i privredu. Posebno se to odnosi na podršku za djelatnosti kojima je zabranjen ili onemogućen rad, te na ukidanje parafiskalnih nameta i naknada.\nPrekidaju se rokovi zastare\nNovalić je najavio da se ovim zakonom kreće u spašavanje ekonomije u Federaciji BiH.\n← Usvojen nacrt stabilizacijskog zakona u FBiH! Vlada plaća doprinose na minimalac realnom sektoru\nIzmjena naredbe: Mlađi od 18 mogu s roditeljima u automobil, stariji od 65 će moći otići po penzije →


Makron: Rusija je agresor; Kremlj: On je neobavešten - 27.06.2017, Sputnik Srbija\nMakron: Rusija je agresor; Kremlj: On je neobavešten\nKremlj se ne slaže sa izjavom predsednika Francuske Emanuela Makrona o pretnji od Rusije. Moskva će nastaviti strpljivo da opravdava svoj stav o unutarukrajinskom... 27.06.2017, Sputnik Srbija\nKremlj se ne slaže sa izjavom predsednika Francuske Emanuela Makrona o pretnji od Rusije. Moskva će nastaviti strpljivo da opravdava svoj stav o unutarukrajinskom konfliktu, rekao je novinarima portparol predsednika Dmitrij Peskov.\nOd Peskova su zatražili da prokomentariše kako će izjava francuskog predsednika uticati na perspektive „normandijskog formata“, jer je za vreme sastanka sa ukrajinskim liderom Petrom Porošenkom nazvao Rusiju agresorom.\n„Ne slažem se sa našim francuskim kolegom, sa tim formulacijama koje su se čule sinoć od gospodina predsednika. I nesumnjivo, ruska strana će nastaviti strpljivo da objašnjava realnu stranu stvari i svoj stav o ukrajinskom pitanju… To naglašava značaj ’normandijskog formata‘, koji je jedina bezalternativna platforma za razgovor i nastavak pokušaja za rešavanje ovog unutar ukrajinskog konflikta“, rekao je Peskov.\nDan ranije, Makron je izjavio da Francuska nikad neće priznati „aneksiju Krima od strane Rusije“. Francuski lider je naveo da u sukobu u Ukrajini agresija dolazi od Rusije.\n„Znači, mi sve znamo, ko je pokrenuo rat i ko je stvorio ovu situaciju i u kakvoj situaciji se nalazimo“, rekao je on na zajedničkom brifingu sa predsednikom Ukrajine Petrom Porošenkom.


Promocija monografije POLETNE PEDESETE U SRPSKOJ ARHITEKTURI | Kulturni centar Beograda\nPromocija monografije POLETNE PEDESETE U SRPSKOJ ARHITEKTURI\nČetvrtak, 22. februar u 19.00 sati\nAutor: Dijana Milašinović Marić\nUčestvuju: dr Borislav Stojkov, dr Vladimir Milenković, dr Tatjana Stratimirović, dr Marta Vukotić Lazar i autorka\nKnjiga Poletne pedeset u srpskoj arhitekturi autora dr Dijane Milašinović Marić, predstavlja prvi, izuzetno sveobuhvatan i temeljan, rukopis o razvoju arhitekture u Srbiji četrdesetih i pedesetih godina 20. veka. Slojevito i sa više aspeketa sagledan period pedesetih godina, iskristalisao je niz zapažanja, otkrio nove vizure i primere. U vremenskom rasponu od samo petnaest godina (1945-1960) ostvarena je živa i kvalitativno raznolika delatnost, snažna graditeljska produkcija u oblasti urbanizma i arhitekture u Srbiji, koja je iznedrila značajne autore, karakteristične arhitektonske forme i dala izuzetne vrednosti, danas prepoznatljive i nezaobilazne. Graditeljska delatnost započeta u tom vremenskom razdoblju usmerila je razvoj gradova, naselja i regija i ostavila vidljiv graditeljski sloj gotovo u svimu rbanim i seoskim prostorima u Srbiji. Istraživanje ovog perioda otkriva i jasne naznake autohtonog traženja i autentično garhitektonskog izraza karakterističnog za srpski arhitektonski prostor.\nProf. dr Dijana Milašinović Marić bavi se istorijom, teorijom i kritikom arhitekture. Diplomirala je, magistrirala i doktorirala na na Filozofskom fakultetu Univerziteta u Beogradu. Zaposlena je kao kustos u Memorijalnom centru i Muzeju istorije Jugoslavije od 1985. do 1999. godine. U statusu je samostalnog umetnika do 2005. godine od kada je angažovana kao glavni kustos programa Udruženja likovnih umetnika primenjenih umetnosti i dizajnera Srbije, ULUPUDS-a. Od 2013. godine radi kao docent, od 2017. vanredni profesor, za užu naučnu oblast Istorija, teorija i estetika arhitekture i vizuelnih umetnosti i obnova graditeljskog nasleđa, na Tehničkom fakultetu, katedri Arhitektura u Kosovskoj Mitrovici. Od iste godine angažovana kao profesor na Visokoj školi strukovnih studija – Beogradska politehnika (predmeti Istorija umetnosti i Istorija dizajna), a od 2015-17. godine na Fakultetu primenjenih umetnosti u Beogradu (predmet Savremena arhitektura).\nObjavila je tri knjige (Arhitekta Jan Dubovi, Vodič kroz modernu arhitekturu Beograda, Poletne pedesete u srpskoj arhitekturi) i preko 250 naučnih i stručnih radova u časopisima ili na naučnim skupovima. Koncipirala je i realizovala tri autorske i učestvovala na brojnim kolektivnim izložbama.\nAutorski i scenaristički osmislila dva stručno – edukativna serijala na RTS-u: Moderna arhitektura u Srbiji, ličnosti i poetike (11 epizoda) i Ars praktika (50 epizoda). Prema njenoj knjizi Vodič kroz modernu arhitekturu Beograda urađen je TV serijal u okviru školskog programa RTS (14 epizoda).


PRAZNO NEBO NAD SRBIJOM: Ometen aviosaobraćaj zbog pada radarskog sistema – Nadlanu.com\nPRAZNO NEBO NAD SRBIJOM: Ometen aviosaobraćaj zbog pada radarskog sistema\nObjavljeno 4. apr 2015. / 20:34:04\nSpecijalizovani portal koji prati stanje u aviosaobraćaju Flajtradar24 naveo je da je u Srbiji bio ometen aviosaobraćaj zbog pada radarskog sistema.\nIpak, bilo je malih, kratkotrajnih problema sa radarskim sistemom koji nisu izazvali nikakve velike posledice. Čak i u trenutku pada sistema, sve je bilo u funkciji jer je postojao bekap\nNa slici levo je uobičajeni saobraćaj, desno u trenutku pada radarskog sistema\nKontrola letenja Srbije i Crne Gore (SMATSA) primetila je potencijalni problem sa softverom, do koga ipak nije došlo, ali je iz prventivnih razloga, u koordinaciji sa Evropskom organizacijom za bezbednost vazdušne navigacije - Jurokontrol (Eurocontrol) iz Brisela, prekinula poletanja i sletanja svih putničkih aviona u zoni nadležnosti SMATSA, a u međuvremenu je saobraćaj ponovo uspostavljen, izjavio je večeras portparol SMATSA Srđan Predojević.\nPredojević je rekao da je normalizacija saobraćaja uspostavljena i da su već sada dozvoljena poletanja i sletanja aviona.\n"U trenutnku kada smo primetili potencijalni problem sa softverom, avioni koji su bili u vazduhu su usmereni ka drugim provajderima u regionu, pa nijednog trenutak bezbednost nije bila ugrožena, jer se ta procedura i primenjuje upravo iz tih razloga, u direktnoj komunikaciji sa Jurokontrolom iz Brisela, čija smo mi punopravna članica", naglasio je Predojević.\nOn je dodao da se očekuje poptuna normalizacija saobraćaja tokom večeri.\n"Ovo je uobičajena situacija i događa se svima, predvideli smo blagovremeno da će možda doći do problema sa softverom i za svaki slučaj smo preusmerili one avione koji su bili u vazduhu i prekinuli saobraćaj za one na zemlji", rekao je Predojević.


Rašković Ivić: Današnjim protestom protiv metroa zapaljena iskra, nadam se da će se ljudi … – Krstarica\nRašković Ivić: Današnjim protestom protiv metroa zapaljena iskra, nadam se da će se ljudi …\nBeta 22. novembra 2021. 21:30\nPotpredsednica Narodne stranke Sandra Rašković Ivić ocenila je da je današnji protest povodom početka gradnje metroa na Makiškom polju uspeo, što je, prema njenim rečima, pokazala i „nervozna reakcija“ predsednika Srbije Aleksandra Vučića.\nOna je istakla da je „velika vest“ što su se na protestu okupile različite opozicione stranke i gradjanski pokreti i podigli svoj glas protiv „nakaradnog projekata metroa od nigde do ničega“.\nRašković Ivić je rekla da će teme poput metroa i namere kompanije „Rio Tinto“ da otvori rudnik litijuma kod Loznice biti „ključne teme koje će pokrenuti gradjane“ na izborima najavljenim za 3. april 2022. godine.\nOna je navela da jeste „Rio Tintu“ 2002. godine omogućeno da dodje u Srbiju, ali da istražuje i istakla da „to nije isto što i otvaranje rudnika sa najprljavijom tehnologijom i sipanjem sumporne kiseline u zemlju“.\nRašković Ivić se osvrnula i na predstojeće izbore i kazala da su predsednik te stranke Vuk Jeremić i predsednici Stranke slobode i pravde i Demokratske stranke Dragan Djilas i Zoran Lutovac „postigli načelan dogovor o zajedničkom izlasku na izbore i načinu na koji će se to odvijati“.


Ode Đukić? - Sportske.net\nIzgleda da je gotova ova epizoda Partizana i Miroslava Đukića.\nĐukiću nije stigla ''ona'' poruka iz uprave!Partizan - Jedan napadač stigao, drugi neočekivano ide na transfer listu?!Nikolić na tri godine, Iliev najavljuje velike promene u timuInter ne odustaje od "ljubičastog bisera", "Partizanovac " zamena?Žreb za LE - Partizan na startu povlašćen, ali i Spartak i Radnički! Ovo su njihovi mogući rivali!\nMiroslav Đukić nije više trener Partizana, javio je "Blicsport".\nPisali smo vam da je uprava crno-belih zakazala sastanak za današnji dan na kome će se upravo odlučivati o Miroslavu Đukiću, a doneta je odluka da on više ne sedi na klupi Partizana zbog neuspeha u prvenstvu i zauzimanja drugog mesta iza Crvene zvezde.\nMiroslav Đukić je ove sezone uspeo da osvoji jedan trofej i to u Kupu Srbije, a takođe je bio uspešan u evropskim takmičenjima, obezbedio je Partizanu po prvi put učešće u prolećnom delu Lige Evrope posle 2004. godine kada su stigli do osmine finala.\nMoglo se naslutiti da će Đukić biti bivši kada je Partizan već krenuo u potragu za novim trenerom, poznato vam je da je Marko Nikolić već odbio crno-bele.\nŠapčanin je stigao u redove Partizana na početku ove sezone po drugi put u svojoj karijeri i nakon godinu dana je došlo vreme za novi rastanak.\nInače, Đukić je sa crno-belima osvojio prvi trofej ove sezone u svojoj trenerskoj karijeri.\nUskoro očekujemo i ozvaničenje njegovog odlaska iz Partizana.


NIS dobitnik priznanja za najbolјe odnose sa investitorima - Nira Press\nPočetna » NIS dobitnik priznanja za najbolјe odnose sa investitorima\nZlatna plaketa Beogradske berze za najbolјe odnose sa investitorima ponovo je ove godine, treći put zaredom, dodelјena kompaniji NIS a.d. Novi Sad, što je nova potvrda da je stručna javnost prepoznala napore NIS da neprestano unapređuje praksu u ovoj oblasti\nJelena M. Stanković, rukovodilac Usluge odnosa sa investitorima kompanije NIS i dodela Zlatne plakete\nO dodeli nagrade odlučila je komisija u kojoj su bili ugledni finansijski stručnjaci, a u konkurenciji je bilo 15 domaćih i regionalnih kompanija. Priznanje je dodelјeno na osnovu procene kriterijuma otvorenosti kompanija prema investicionoj javnosti, među kojima su objavlјeni aktuelni i istorijski izveštaji o poslovanju, prisutnost kompanije na društvenim mrežama, objavlјeni izveštaji o održivom razvoju, informacije o performansama kompanije na tržištu kapitala, itd.\nOvo je ukupno sedmi put od početka dodele nagrade Beogradske berze da je NIS nagrađen za najbolјe odnose sa investitorima.\nGoran Lalić, direktor Departmana za trgovinu i upravljanje portfoliom prirodnog gasa u NIS-u\nGoran Lalić, direktor Departmana za trgovinu i upravlјanje portfolijom prirodnog gasa u NIS-u, rekao je na prezentaciji da se KPG koristi kao pogonsko gorivo za vozila i kao energent u industriji. Osnovne prednosti korišćenja ovog energenta su bolјe performanse vozila, niži troškovi, veća bezbednost i pozitivan uticaj na zaštitu životne sredine.\n„Komprimovani prirodni gas je gorivo budućnosti upravo zbog toga što se on jednako može koristiti kao energent u industriji, ali i kao pogonsko gorivo za vozila, čemu se pridaje sve veća pažnja i na globalnom nivou i u Evropi. Prednost ovog energenta se najpre ogleda u finansijskim uštedama, u poređenju sa ostalim konvencionalnim gorivima. Ta ušteda kada se posmatra transport ide čak i do 50 odsto. Ako pogledamo i druge prednosti, vidimo da svojim sagorevanjem KPG emituje manje uglјen-dioksida, dok se nivo buke nastale u saobraćaju može prepoloviti“, istakao je Lalić.\nKada je reč o tržištu Srbije, KPG beleži kontinuirani rast i u veleprodaji i na maloprodajnom tržištu u poslednjim godinama. KPG je najekonomičniji energent u industrijskoj proizvodnji (posle prirodnog gasa iz gasovoda), a komprimovanje se vrši sa gasnih polјa NIS-a. Procenjena potrošnja ovog energenta u 2018. godini u industriji je oko 55.000 tona, a isporuka se vrši specijalizovanim vozilima (trejlerima).\nSmatra se da u svetu ima više od 27 miliona vozila koja koriste prirodni gas kao pogonsko gorivo (NGV vozila) i da je ovo tržište veoma perspektivno za dalјi razvoj. Najviše NGV vozila trenutno ima u Kini – oko 5 miliona. Kada je reč o Evropi, procenjuje se da na ovom kontinentu ima više od 2 miliona vozila, a najviše u Italiji gde ima preko 880.000 ovakvih vozila.


Nenad Nešić: Izetbegović glavni kočničar BiH\nNENAD NEŠIĆ PORUČIO IZETBEGOVIĆU: Svim Srbima Republika Srpska je iznad svega\nNovosti20.01.22 u 10:38\nPREDJSEDNIK DNS-a Nenad Nešić rekao je da je Bakir Izetbegović glavni kočničar BiH, ali da treba da zaboravi na lude snove o BiH bez Srba i Republike Srpske.\nOn je smatra da je Izetbegović glavni kočničar BiH dok Hrvatima bira lažnog člana Predsjedništva, Srbima želi da ukine Republiku Srpsku, a njihove legitimne zaštitnice i matice želi udaljiti iz priče o BiH.\n– I samo neko ko ne želi mir nego sukobe, neko ko ne želi napredak nego mržnju i neko ko mrzi druge narode osim svog to ne razumije, a taj neko je Bakir Izetbegović – rekao je Nešić.\nOn je Izetbegoviću poručio da je svim Srbima Republika Srpska iznad svega i svake političke razlike, te da zaboravi na lude snove o BiH bez Srba i njihove Republike.\n2 komentara na vest “NENAD NEŠIĆ PORUČIO IZETBEGOVIĆU: Svim Srbima Republika Srpska je iznad svega”\n20. januara 2022. at 13:18\nKada ovi zapadni sponzori prestanu da ispunjavaju zelje islamisti Bakiru za dominacijom nad Srbima i Hrvatima tada BiH ce moze ici naprijed.Treba islamistima poput Bakira ,Dzaferovi…zabraniti bavljenje politikom.Kao injegov babo Alija ne odustaje od suludog sna o stvaranju islamske drzave.\n21. januara 2022. at 05:25\nSvi bošnjaci nisu kao Bakir ali o o Republici Srpskoj kao Bakir misli 99% njiha bošnjakistanaca, da nije tako ne bi dinastija Izetbegović na polovici Federacije koju dobri bošnjani kontrolišu tri decenije vodila glavnu riječ …


Projektovanje komfornih instalacije grejanja, ventilacije i klimatizacije\nIzvori: obnovljivi izvori energije, gasne kotlarnice, centalizovane toplotne podstanice, rashladni agregati,....\nTipovi: podno i zidno grejanja/hlađenje, radijatorsko grejanje, grejanje i hlađenje ventilatorskim konvektorima, ventilacija/grejanja/hlađenje klima komorama,...\nProjektovanje industrijskih instalacije ventilacije i klimatizacije kao i rashladnih instalacija\nIzvori: obnovljivi izvori energije, gasne kotlarnice, rashladni agregati,....\nTipovi: ventilacija/grejanja/hlađenje klima komorama, IC grejanje, podno/zidno grejanja/hlađenje, radijatorsko grejanje, grejanje/hlađenje ventilatorskim konvektorima, prinudna ventilacija sa ventilatorskim jedinicama, hlađenje industrijskim isparivačima, hlađenje vodenim izmenjivačima, ...\nProjektovanje gasnih instalacija TNG instalacija, instalacija tehničkih gasova, instalacija komprimovanog vazduha, instalacija proizvodnje vodene pare,....\nIzvori: prirodni gas, tečni naftni gas, komprimovani vazduh, tehnički gasovi, vodena para,...\nTipovi: merno regulacione stanice, isparivačke stanice za TNG, reducir stanice, gasne kotlarnice, unutrašnje gasne instalacije, parne kotlarnice, kompresorske stanice, stanice tehničkih gasova, razvodi unutrašnjih instalacija,...\nNaše preduzeće je biro za projektovanje termotehničkih i gasnih instalacija. Naša delatnost osim projektovanja najraznovrsnijih instalacija, obuhvata i pribavljanje dozvola, stručni nadzor, inženjering i consulting.\nPosedujemo izuzetno bogatu listu referenci na domaćem tržištu (i za multinacionalne kompanije) iz svih oblasti termotehničkih i gasnih instalacija, od najmanjih stambenih jednica pa sve do najvećih i najsloženijih objekata.\nUvek težimo ka tome da obavljanje poslova vršimo brzo, fleksibilno i pre svega kvalitetno.\nNašem od početka uspešnom preduzeću se iz dana u dan povećava delatnost i krug zadovoljnih klijenata, a samim tim i broj projektanata.


Drugi prvomajski međunarodni turnir u fudbalu – Zlatibor 2014 – Vila As\nDogađaji • Fudbal • Manifestacije • Sport • Turizam\nOFK Crvena Zvezda Zlatibor organizuje II Prvomajski međunarodni turnir u fudbalu koji će se održati od 1. do 4. maja na Zlatiboru. Kao i prošle godine i ove se igra na terenima STC Palisad sa veštačkom travom. Organizatori očekuju dolazak velikog broja ekipa, kako iz Srbije tako i iz inostranstva.\nTitule najboljih su prošle godine osvojili Sloboda II Užice (2000), Zlatibor (2001), Crvena Zvezda Beograd (2003), Mladost Lučani (2004) i OFK Požega (2005).\nŠto se propozicija turnira tiče, pravo na takmičenje imaju godišta 2000 – 2006. Ekipe će biti podeljene u grupe, a dve prvoplasirane ekipe idu dalje. Posle grupne faze takmičenja igraće se četvrtfinalni, polufinalni i finalni mečevi.


Promocija u Narodnoj biblioteci: Roman o erupciji gasa u Medenjači\nU organizaciji kompanije NIS Gaspromnjefta u Narodnoj biblioteci je promovisana knjiga „Šta to huči u Bečeju“, autora Vidosava Jankovića. Knjiga govori o erupciji gasa koja se dogodila krajem 1968. godine u bečejskoj Medenjači, te je promocija bila zakazana 10. novembra u 14 časova i 45 minuta, jer je erupcija počela u to vreme pre 44 godine.\nPromociji je, osim autora, prisustvovao mr Boško Brzić iz Budisave, lektor i priređivač knjige, Dragan Mitić, direktor NIS-ovog pogona Bačka u Bečeju, predstavnici lokalne samouprave i četrdesetak građana.\nRoman „Šta to huči u Bečeju“ svedoči o događajima koji su nepunih osam meseci unosili strah među građane Bečeja i okoline, odneli i ljudske živote i pretili da izazovu ekološku katastrofu. Zbog toga nije čudo što su građani Bečeja u aprilu ove godine bili u panici kada se prilikom bušenja žutog bunara u Donjem gradu desila erupcija gasa, koja se završila bez tragičnih posledica, ali je kod mnogih građana izazvala sećanja na događaj iz 1968. godine.\n„Knjiga je posvećena gradu Bečeju i građanima Bečeja koji su učestvovali u sanaciji erupcije i u spasavanju ljudskih života. Ona je i pomen ljudima koji su ostavili svoje živote u koritu Mrtve Tise 11. aprila 1969. godine“, rekao je autor knjige Vidosav Janković, penzioner NIS-a koji je knjigu napisao 1970. godine u Sremskoj Kamenici, gde se na Institutu za tuberkulozu lečio od posledica borbe s erupcijom gasa u Bečeju.\nKnjiga je objavljena 40 godina kasnije, 2010. godine.\nU Narodnoj biblioteci je postavljena i izložba „Istorija bačkog bunara na stranicama bečejskih novina“.\nViše iz ove kategorije « Gostovanje Novosađana u Gradskom pozorištu: „Drž’ ne daj“ u Bečeju\tMiroslav Vrsajkov upecao šarana od 9,50 kg »


Potpisano pismo o saradnji Poljske i Srbije | Glas javnosti\nPočetna > Kultura > Potpisano pismo o saradnji Poljske i Srbije\nBEOGRAD - Ministar kulture Srbije Nebojša Bradić i ministar kulture Poljske Bogdan Zdrojevski potpisali su u Beogradu pismo o saradnji dve zemlje u oblasti kulture, a nakon toga su otkrili bistu kompozitora Frederika Šopena u parku Manjež.\nMinistar kulture Poljske Bogdan Zdrojevski rekao je novinarima nakon potpisivanja pisma saradnje da Srbija i Poljska dugo sarađuju u oblasti kulture, a da je potpisivanjem pisma ta saradnja ozvaničena i da su propisani određeni detalji vezani za tu saradnju.\n"Naša saradnja se odnosi na oblast pozorišta, muzike, filma, ali i saradnje mladih umetnika dve zemlje, jer je razmena iskustava i znanja veoma značajna", rekao je on.\nPrema njegovim rečima, tokom razgovora sa ministrom kulture Srbije Nebojšom Bradićem, napravljeni su prvi dogovori oko projekta prevođenja na poljski dela srpskog književnika Ive Andrića.\nMinistar kulture Nebojša Bradić je rekao da je saradnja Srbije i Poljske u svim oblastima važan korak u procesu približavanja Evropskoj uniji, i da Poljska, koja će sledeće godine predsedavati EU, može mnogo da pomogne Srbiji na tom putu.\nPrilikom otkrivanja biste Šopena, Bradić je rekao da u Beogradu i Srbiji ima puno simbola prijateljstva Poljske i Srbije, kao što su ulice Generala Zaha, Tadeuša Košćuška, Nikole Kopernika i drugih poljskih istorijskih ličnosti.\n"Ove godine se, svuda u svetu, obeležava 200 godina od rođenja Šopena, koji je bio građanin sveta, a ova bista u parku Manjež podseća na bliskost i prijateljstvo Srbije i Poljske, ali nas i podseća na nove obaveze i poslove koje zajednički treba da obavimo", rekao je on.\nZdrojevski je dodao da za Šopena nije potreban prevod, da njegova muzika gradi mostove i da se ona svuda na svetu razume.


Obama doputovao u Avganistan, cilj poboljšanje spoljne politike uoči izbora\nDemokratski kandidat za predsednika SAD, Barak Obama, doputovao je u Kabul, na početku svoje međunarodne turneje, koja bi trebalo da ojača njegov kredibilitet u oblasti spoljne politike. Portparol senatora iz Ilinoisa rekao je da bi on tokom dana trebalo da se sretne sa predsednikom Avgnistana Hamidom Karzaijem. Zajedno sa Obamom putuju još dvojica američkih senatora, republikanac Čak Hejgl iz Nebraske i demokrata Džek Rid iz Rod Ajlenda, a svi zajedno će potom posetiti i Irak. Pre puta, Obama je novinarima rekao da želi da razgovara sa komandantima na oba ratišta, kako bi stekao predstavu šta ih najviše brine.\nNajmanje četvorica avganistanskih policajaca i jedan vojnik NATO-a poginuli su u odvojenim incidentima na jugu Avganistana. Čevorica policajaca stradala su kada je njihovo vozilo naletelo na minu u četvrti Mejvand u provinciji Kandahar, a u istoj eksploziji je ranjen bar još jedan njihov kolega. Još jedan policajac i jedno dete povređeni su u odvojenom incidentu u gradu Kandaharu, kada je bombaš samoubica detonirao eksploziv u blizini policijskog kontrolnog punkta. A kanadska vojska objavila je da je jedan od njenih pripadnika ubijen u jučerašnjoj eksploziji, dok se nalazio u patroli u četvrti Pandžvaji, takođe u provinciji Kandahar.\nTakođe danas, francuski ministar odbrane Erve Morin stigao je u nenanjavljenu posetu Kabulu, gde će se susresti sa visokim avganistanskim zvaničnicima. Očekuje se da će Morin posetiti neke od oko 700 francuskih vojnika, koji služe u provinciji Kapisa, blizu prestonice Kabula.\nObama je predložio povlačenje trupa iz Iraka i povećanje vojnog prisustva u Avganistanu, za koji kaže da je važniji u borbi protiv terorizma. Njegov republikanski rival, senator Džon Mekejn, kritikovao je Obamine planove i tvrdi da strategija u Iraku daje rezultate. Tokom svoje međunarodne turneje, Obama će pored Avganistana i Iraka, posetiti i Izrael, Jordan, Nemačku, Francusku i Veliku Britaniju.\nPredsjednički kandidat Demokratske stranke, Barak Obama, krenuo je na turneju po Evropi i Bliskom istoku ne bi li poboljšao spoljnopolitički rejting u odnosu na pitanja nacionalne bezbednosti među biračima u Sjedinjenim državama. Sa druge strane, njegov oponent, republikanac Džon Mekejn, već je dobro poznat izvan američkih granica.\nObamine pristalice očekuju da će poseta osnažiti argument da je on spreman da vodi spoljnu politiku i bude vrhovni komandant oružanih snaga. Ankete javnog mnjenja, kada su u pitanju te dve oblasti, trenutno daju prednost Džonu Mekejnu, mada Obama troši dosta vremena da birače u Sjedinjenim Država ubedi da je kvalitetniji kandidat.\n"Umesto otuđenja od sveta, ja želim da Amerika opet bude lider. Kao predsednik, nameravam da primenim čvrstu, pametnu i principijelnu strategiju nacionalne bezbednosti, koja podrazumijeva da naši interesi sežu i dalje od Bagdada."\nObama je obećao da će da povuče većinu borbenih snaga u roku od 16 meseci po preuzimanju predsedničke dužnosti. Najavio je da će u Avganistan poslati pojačanja kako bi se popravila situacija.\nMekejn, na drugoj strani, smatra da je oročavanje američkog vojnog prisustva u Iraku pogrešno i optužuje Obamu da ignoriše uspeh strategije slanja dodatnih trupa, iza koje stoji Bušova administracija.\nMekejn često ističe svoje iskustvo u vojsci i Kongresu i poredi ga sa relativno kratkim mandatom Obame u američkom Senatu.\n"U ratu, važni su rasuđivanje i iskustvo U ratu, vrhovni komandant nema vremena da uči. Ako budem izabran, imaćete političko i vojno iskustvo koje je pre godinu i po rezultiralo pozivom na ispravnu strategiju u Iraku."\nAnalitičari kažu da je Obamina turneja u inostranstvu suštinski važna iz dva razloga - otvara mu priliku da spoljnopolitičku ekspertizu demonstrira američkim biračima, ali i da istovremeno otvori dijalog sa stranim liderima pojavljujući se u svojstvu potencijalnog predsednika.\nStiven Hes, analitičar Brukingsovog instituta kaže:\n"U slučaju senatora Obame, koji je novo lice na političkoj sceni, važno je da se pojavi u delovima sveta u kojima možda nikada nije ni bio ranije".\nAnkete ukazuju da javnost smatra da je Mekejn spremiji od Obame da bude vrhovni komandant, ali Mekejn zaostaje kada je u pitanju ekonomska politika – pitanje broj jedan za američke birače. Ankete u tom smislu daju prednost Obami.\nAnalitičar Dag Šen kaže da je to razlog zbog koga Obama vodi u opštim odmeravanjima popularnosti.\n"Amerikanci očekuju da novi predsednik ponudi novi, drugačiji pravac. Ekonomija je u vrlo lošem stanju, a zabrinuti su i zbog naše pozicije u inostranstvu. Zato žele novog lidera."\nNedavne ankete daju Obami od dva do devet procenata prednosti, a Dag Šen očekuje tesan rezultat na novembarskimn izborima.\nNaredna velika šansa za oba kandidata da ubede birače biće stranačke konvcencije na kojima će oficijelno biti nominovani. Konvencija Demokrata je krajem avgusta u Denveru, dok će se republikanci početkom septembra okupiti u Minesoti.


RTCG - Radio Televizija Crne Gore - Nacionalni javni servis :: Svijet :: Tri godine uslovno zbog podsticanja protesta\nRUSKI BLOGER OSUĐEN 06. 12. 2019. 22:29 >> 22:31 2\nRUSKI BLOGER OSUĐEN\nTri godine uslovno zbog podsticanja protesta\nMoskovski sud izrekao je danas uslovnu kaznu od tri godine studentu blogeru optuženom za podsticanje protesta koji su održani ljetos u Moskvi.\nDvadesetjednogodišnji Jegor Žukov uhapšen je u avgustu uz optužbe da je upućivao ekstremističke pozive preko svog Jutjub video bloga.\nOn je jedan od nekoliko desetina ljudi optuženih za ulogu u ljetošnjim protestima u Moskvi.\nOn je prvo bio optužen za učestvovanje u nemirima, a kasnije za podsticanje na ekstremizam zbog sadržaja nekih od njegovih videa u kojima je, između ostalog, pozivao na "brutalnu borbu protiv sistema".\n"Krivica optuženog je potvrđena", rekla je sudija i navela njegovo osjećanje mržnje i neprijateljstva prema ustavnom poretku.\n"Pretvorili su sudove u represivnu instituciju, treba da se borimo protiv toga", rekao je Žukov po izasku iz suda ispred koga ga je čekalo nekoliko stotina pristalica.